text:
“Usachite Mantha. Ineyo Ndikuthandiza”
TIYEREKEZE kuti mukuyenda nokhanokha usiku. Mwadzidzidzi mukuona munthu wina akubwera pambuyo panu. Mukuchita mantha n’kuima, koma nayenso akuima. Kenako mwayamba kuyenda mwandawala, ndipo nayenso akuyamba kuyenda mwandawala. Ndiyeno mukuyamba kuthamanga kuthawira kunyumba ya mnzanu amene amakhala chapafupi. Mutafika mnzanuyo akutsegula chitseko n’kukuuzani kuti mulowe. Apa mtima wanu ukukhala m’malo.
Mwina zoterezi sizinakuchitikirenipo. Koma n’kutheka kuti mukukumana ndi mavuto ena amene akukudetsani nkhawa. Mwachitsanzo, kodi mukuyesetsa kuti musiye zinthu zina zolakwika koma zikukuvutani? Kodi mwayesetsa kwa nthawi yaitali kuti mupeze ntchito koma simukuipeza? Nanga kodi mumadera nkhawa za mavuto amene mudzakumane nawo mukadzakalamba? Kapena pali mavuto ena amene amakudetsani nkhawa?
Kaya mukukumana ndi mavuto otani, kodi simungasangalale patakhala mnzanu amene mungathe kumuuza mavuto anuwo iyeyo n’kukuthandizani? Kodi inuyo muli ndi mnzanu woteroyo? Inde muli naye, ndipo ndi Yehova. Lemba la Yesaya 41:8-13 limasonyeza kuti iye anali mnzake wa Abulahamu, choncho angathenso kukhala mnzanu. Vesi 10 ndi 13 limasonyeza kuti Yehova anauza atumiki ake kuti: “Usachite mantha, pakuti ndili nawe. Usayang’ane uku ndi uku mwamantha, pakuti ine ndine Mulungu wako. Ndikulimbitsa. Ndithu ndikuthandiza. Ndikugwira mwamphamvu ndi dzanja langa lamanja lachilungamo. Pakuti ine, Yehova Mulungu wako, ndagwira dzanja lako lamanja. Ine amene ndikukuuza kuti, ‘Usachite mantha. Ineyo ndikuthandiza.’”
“NDIKUGWIRA MWAMPHAMVU”
Ngati mutawaganizira kwambiri mawu amenewa mutha kuona kuti ndi olimbikitsa kwambiri. Mawuwa sakusonyeza kuti mwagwirana manja ndi Yehova n’kumayenda naye limodzi, wina apa wina apa. Zikanakhala choncho ndiye kuti dzanja lake lamanja likanagwira dzanja lanu lamanzere. Koma lembali likusonyeza kuti Yehova akutambasula ‘dzanja lake lamanja lachilungamo’ n’kugwira ‘dzanja lanu lamanja.’ Zili ngati kuti akukukokani kuti akuchotseni pamalo ovuta kwambiri. Ndiyeno pochita zimenezi akukulimbikitsani ndi mawu oti: “Usachite mantha. Ineyo ndikuthandiza.”
Kodi inuyo mumaona kuti Yehova ndi Atate wanu komanso Mnzanu amene angakuthandizeni mukapanikizika ndi mavuto? Iye amakuganizirani, amakufunirani zabwino komanso amafunitsitsa kukuthandizani. Yehova amakukondani kwambiri ndipo amafuna kuti musamade nkhawa mukakumana ndi mavuto. Mpake kuti Baibulo limati iye ndi “thandizo lopezeka mosavuta pa nthawi ya masautso.”—Sal. 46:1.
NGATI TIMADZIIMBABE MLANDU
Anthu ena amadziimbabe mlandu kwambiri akaganizira zimene analakwitsa m’mbuyomu ndipo amakayikira zoti Mulungu anawakhululukira. Ngati inuyo mumadziimba mlandu mwina mungafanane ndi Yobu amene ankakumbukira ‘zolakwa zimene anachita ali mnyamata.’ (Yobu 13:26) Nayenso Davide ankadziimba mlandu ndipo anapempha Yehova kuti: “Musakumbukire machimo a pa unyamata wanga ndi zolakwa zanga.” (Sal. 25:7) Popeza tonsefe si angwiro, timachimwa ndipo ndife “operewera pa ulemerero wa Mulungu.”—Aroma 3:23.
Mawu a mu Yesaya chaputala 41 ndi amene Yehova anauza anthu ake akale. Anthuwa anachimwa kwambiri moti Yehova anaganiza zowalanga polola kuti apite ku ukapolo ku Babulo. (Yes. 39:6, 7) Koma Yehova ankaganiziranso nthawi imene adzapulumutse amene adzalape n’kubwerera kwa iye. (Yes. 41:8, 9; 49:8) Masiku anonso, Yehova amakomera mtima anthu amene alapa ndipo akufunitsitsa kumusangalatsa.—Sal. 51:1.
Chitsanzo pa nkhaniyi ndi m’bale wina dzina lake Takuya. * M’baleyu anali ndi vuto loonera zolaula komanso kuseweretsa maliseche. Iye ankafuna atasiya koma ankangopezeka kuti wachitanso zomwezo. Takuya anati: “Ndinkadziona kuti ndine wachabechabe. Komabe ndikapemphera kwa Yehova iye ankandigwira dzanja n’kundidzutsa.” Kodi Yehova ankachita bwanji zimenezi? Akulu a mumpingo wake anamuuza kuti aziwaimbira foni akagweranso mu vuto lakelo. Iye anati: “Kunena zoona sizinali zophweka kuwaimbira foni, koma ndikaimba ankandilimbikitsa kwambiri.” Kenako akuluwo anakonza zoti woyang’anira dera akamuone pa ulendo waubusa. Woyang’anira derayo atafika anamuuza kuti: “Sikuti ndangobwera kuno mwangozi. Akulu ndi amene andipempha kuti ndibwere. Anasankha iweyo kuti ndikuyendere.” Takuya anati: “Ngakhale kuti ndinkamuchimwira Yehova, iye anagwiritsa ntchito akulu kuti andithandize.” Takuya anakwanitsa kusiya zimene ankachitazo. Kenako anakhala mpainiya wokhazikika ndipo panopa akutumikira pa Beteli. Inunso Yehova angakuthandizeni kuti musiye zinthu zolakwika zimene zikukuvutani kusiya.
NGATI TIKUDERA NKHAWA ZOFUNIKA PA MOYO
Vuto la ulova likudetsa nkhawa anthu ambiri. Ena amachotsedwa ntchito ndipo amasowa njira yopezera ndalama. Kodi mungamve bwanji mutakhala kuti mukuyesetsa kusaka ntchito koma osaipeza? Zoterezi zikachitika ena amayamba kudziona kuti ndi achabechabe. Ndiye kodi Yehova angakuthandize bwanji? Sikuti iye angakupatseni ntchito yabwino pompopompo ayi. Koma mwina angakuthandizeni kukumbukira mawu a Davide akuti: “Ndinali mwana, ndipo tsopano ndakula, koma sindinaonepo munthu aliyense wolungama atasiyidwa, kapena ana ake akupemphapempha chakudya.” (Sal. 37:25) Yehova amaona kuti ndinu amtengo wapatali kwambiri ndipo ‘dzanja lake lamanja lachilungamo’ likhoza kukuthandizani kupeza zofunika, uku mukumutumikira.
Chitsanzo pa nkhaniyi ndi Sara amene amakhala ku Colombia. Iye ankagwira ntchito pakampani yapamwamba ndipo ankalandira ndalama zambiri. Koma ntchito yakeyi sinkamupatsa mpata wochita zinthu zokhudza kulambira. Komabe iye ankafuna kuchita zambiri choncho anaisiya n’kuyamba upainiya. Ankafuna atapeza ntchito yoti azingogwira masiku ochepa koma sanaipeze. Choncho anangoyamba kabizinezi kogulitsa ayisikilimu. Koma bizinezi yakeyi inayamba kulowa pansi mpaka inatha. Sara anati: “Panadutsa zaka zitatu ndisakugwira ntchito kapena kuchita bizinezi koma Yehova anandithandiza kupirira.” Iye anaphunzira kusiyanitsa zinthu zofunika ndi zosafunika kwenikweni ndipo anasiya kudera nkhawa za mawa. (Mat. 6:33, 34) Kenako abwana ake aja anamuuza kuti akayambenso ntchito imene ankagwira ija. Iye ananena kuti akhoza kuyamba ngati atamulola kuti azigwira masiku ochepa komanso ngati azimupatsa mpata wosonkhana ndi kulalikira. Ngakhale kuti panopa Sara sapeza ndalama zambiri ngati zimene ankapeza poyamba, akukwanitsabe kuchita upainiya. Iye amanena kuti pa nthawi yonseyi wakhala akuona dzanja la Yehova likumuthandiza.
NGATI TIKUDERA NKHAWA ZA UKALAMBA
Nkhani ina imene imadetsa nkhawa anthu ambiri ndi ukalamba. Ena akamakalamba amada nkhawa kuti mwina azidzavutika kupeza zofunika pa moyo. Amaderanso nkhawa za matenda amene angabwere chifukwa cha ukalamba. Davide ayenera kuti ndi amene anachonderera Yehova kuti: “Musanditaye nthawi ya ukalamba wanga. Musandisiye pa nthawi imene mphamvu zanga zikutha.”—Sal. 71:9, 18.
Kodi n’chiyani chingathandize atumiki a Yehova kuti asamade nkhawa akakalamba? Chofunika n’kukhulupirira kwambiri Mulungu ndipo asamakayikire zoti aziwathandiza kupeza zofunika pa moyo. Mwina ngati anazolowera moyo wawofuwofu ayenera kuphunzira moyo wosalira zambiri. Angazindikirenso kuti kudya “zamasamba” kukhoza kukhala kosangalatsa komanso kothandiza kuposa kudya “nyama ya ng’ombe.” (Miy. 15:17) Ngati mumatumikira Yehova ndi moyo wanu wonse, iye adzaonetsetsa kuti mukupeza zofunika, ngakhale mutakalamba.
Chitsanzo china ndi cha a José ndi akazi awo a Rose. Banjali lakhala likuchita utumiki wa nthawi zonse kwa zaka zoposa 65. Pa zaka zonsezi ankakumana ndi mavuto osiyanasiyana. Mwachitsanzo, bambo awo a Rose ankadwala ndipo ankafunika kuwasamalira usana ndi usiku. Nawonso a José anali ndi vuto la khansa ndipo anawachita opaleshoni komanso ankalandira chithandizo china. Koma Yehova anathandiza kwambiri banjali. Iye anagwiritsa ntchito banja la Tony ndi Wendy lomwe ankasonkhana nalo mumpingo umodzi. Kuyambira kale, Tony ankafuna kuti nyumba yake ina adzaipereke kwa apainiya. Iye ali pa sukulu ankaona banja la achikulirewa likupita kukalalikira. Izi n’zimene zinachititsa kuti patapita nthawi, iye ndi mkazi wake apereke nyumbayi kuti banjalo lizikhalamo kwaulere. Anachita izi poona kuti banjali linkadzipereka kwambiri potumikira Yehova. Panopa a José ndi akazi awo ali ndi zaka za m’ma 80 ndipo akhala m’nyumba imeneyi kwa zaka 15. Achikulirewa amaona kuti zimene banja lachinyamatali lachita ndi mphatso yochokera kwa Yehova.
Yehova akufuna kukuthandizaninso inuyo ndi ‘dzanja lake lamanja lachilungamo.’ Kodi mupereka dzanja lanu kuti akugwireni? Paja iye akukuuzani kuti: “Usachite mantha. Ineyo ndikuthandiza.”
^ ndime 11 Tasintha mayina ena m’nkhaniyi.


c: text/html

text:
Kusinthidwa pa 03 / 11 / 2012: Malangizo olimbana utsi amene anasonyeza vertically m'malo horizontally. Pano pali Alphasim B-52 angapangire zipangizo kusinthidwa kwa FSX SP2 / P3D kumaphatikizapo zitsanzo ziwiri B-52G ndi B-52H ndi mawonekedwe asanu, mulinso ndi chapamwamba 3D cockpit (VC) ndi 2D mwambo zikumveka kwa B-52. Press Ctrl + W kutsegula bomba Bay ndi kuloza + E kwa oyendetsa zimaswa (onani Buku mudziwe zambiri). Ndi makina aakulu kwambiri ndipo mumafunika kutseka kuti uchiwo usatuluke kwa zofunika, makamaka ngati inu mlandu mokwanira palafini. Zikuphatikizapo makanema ojambula pamanja SU ngati nkhani co-woyendetsa, utsi, kusintha mapiko etc. Iwo ndi zipangizo ndege chitsanzo wich amawaganizira kwambiri.
The Boeing B-52 Stratofortress ndi kuleza osiyanasiyana, subsonic, ndege zoyendetsedwa ndi njira yoponya mabomba. The B-52 udaikidwa ndi kumangidwa ndi Boeing, amene anapitiriza kupereka thandizo ndi kukweza. Iwo akhala ntchito ndi a United States Air Force (USAF) kuyambira 1950s. The yoponya mabomba amanyamula kwa 70,000 mapaundi (32,000 kg) zida.
Kuyambira ndi bwino mgwirizano zothetsera mu June 1946 pulani B-52 kuchokera ku owongoka mapiko a ndege zoyendetsedwa ndi injini turboprop asanu kuti chomaliza zinachitika YB-52 ndi injini turbojet eyiti, chinapululutsa mapiko. The B-52 anatenga zake ndege namwali mu April 1952. Anamanga zida za nyukiliya mishoni Chidani nyengo deterrence, ndi B-52 Stratofortress m'malo mwa Convair B-36. Ngakhale msirikali wakale wa nkhondo angapo, Stratofortress wakhala waponya okha chiphulikireni ochiritsira nkhondo. Dzinali Stratofortress sikawirikawiri ntchito kunja apatsogolo boma; wakhala akutchulidwa ndi ogwira Air Force monga buff (Big Yosasangalatsa Mafuta / Flying Chitsiru / Anzathu).
The B-52 wakhala akuchita utumiki ndi USAF chifukwa 1955. The zoponya mabomba anawulukira pansi pa Strategic Air Lamulo (SAC) mpaka disestablished mu 1992 ndi ndege yake odzipereka mu Air kulimbana Lamulo (ACC); mu 2010 onse B-52 Stratofortresses anatitumiza ku ACC kuti latsopano Air Force Global Menyani Lamulo (AFGSC). Kuposa ntchito imathamanga mkulu subsonic ndi ndalama wotsika opaleshoni asunga B-52 mu utumiki ngakhale Kubwera kwa ndege kenako, kuphatikizapo zimafika Mach 3 North America XB-70 Valkyrie, ndi variable-Masamu Rockwell B-1B Lancer, ndi stealthy Northrop Grumman B-2 Mzimu. The B-52 chizindikiro 50th ake chikumbutso cha utumiki mosalekeza ndi woyendetsa wapachiyambi mu 2005 ndipo pambuyo akweza pakati 2013 ndi 2015 ukhala mu 2040s a. (Wikipedia)

robotstxt: allowed

filter: keep


text: 28 Davide anasonkhanitsa akalonga onse+ a Isiraeli ku Yerusalemu. Akalongawo+ anali a mafuko ndi a magulu otumikira mfumu, atsogoleri a magulu a anthu 1,000,+ atsogoleri a magulu a anthu 100,+ ndiponso atsogoleri oyang’anira katundu yense+ ndi ziweto+ za mfumu ndi za ana ake.+ Panalinso nduna za panyumba ya mfumu+ ndi amuna amphamvu,+ ngakhale mwamuna aliyense wamphamvu ndi wolimba mtima.2 Kenako Davide mfumu anaimirira ndipo anati:“Ndimvereni inu abale anga ndi anthu anga. Ineyo ndinafunitsitsa mumtima mwanga+ kumanga nyumba yoti likasa la pangano la Yehova lizikhalamo, ndiponso yoti ikhale monga chopondapo mapazi+ cha Mulungu wathu, ndipo ndinakonzekera kuimanga.+3 Koma Mulungu woonayo anandiuza kuti; ‘Iwe sumanga nyumba ya dzina langa,+ chifukwa wamenya nkhondo zambiri, ndiponso wakhetsa magazi ambiri.’+4 Komabe, m’nyumba yonse ya bambo anga+ Yehova Mulungu wa Isiraeli anasankha ineyo kuti ndikhale mfumu+ ya Isiraeli mpaka kalekale, popeza anasankha Yuda kuti akhale mtsogoleri.+ M’nyumba ya Yuda anasankhamo nyumba ya bambo anga.+ Pa ana a bambo anga+ anavomereza ineyo+ kuti ndikhale mfumu ya Isiraeli yense.5 Ndipo pa ana anga onse (pakuti Yehova wandipatsa ana ambiri)+ anasankha mwana wanga Solomo+ kuti akhale pampando wachifumu+ wa ufumu wa Yehova, kuti alamulire Isiraeli.6 “Kuwonjezera pamenepo, anandiuza kuti: ‘Mwana wako Solomo ndiye adzamanga nyumba yanga+ ndiponso mabwalo anga, chifukwa ndam’sankha kuti akhale mwana wanga+ ndipo ine ndidzakhala atate wake.+7 Akamatsatira malamulo anga+ ndi zigamulo zanga+ ndi mtima wonse ngati mmene akuchitira lero, ine ndidzakhazikitsa ufumu wake+ ndipo sudzagwedezeka mpaka kalekale.’8 Tsopano mwaima pamaso pa Aisiraeli onse, amene ndi mpingo wa Yehova,+ ndiponso Mulungu wathu akumva zimenezi.+ Choncho samalani ndi kutsatira malamulo onse a Yehova Mulungu wanu, kuti dziko labwinoli+ likhale lanu ndi kuti mudzasiyire ana anu obwera pambuyo panu monga cholowa chawo mpaka kalekale.9 “Ndipo iwe Solomo mwana wanga, dziwa+ Mulungu wa bambo wako, um’tumikire+ ndi mtima wathunthu+ ndi moyo wosangalala,+ chifukwa Yehova amasanthula mitima yonse+ ndipo amazindikira maganizo a munthu ndi zolinga zake zonse.+ Ukam’funafuna, adzalola kuti um’peze,+ koma ukam’siya+ adzakutaya kosatha.+10 Tsopano taona, Yehova wakusankha kuti umange nyumba yopatulika yoti azikhalamo. Limba mtima ndipo gwira ntchitoyi.”+11 Atatero, Davide anapatsa Solomo mwana wake mapulani akamangidwe+ ka khonde+ ndi nyumba zake, zipinda zake zosungiramo katundu,+ zipinda zake zakudenga,*+ zipinda zake zamkati zosalowa kuwala kwambiri, ndi nyumba yokhalamo chivundikiro chophimba machimo.+12 Panalinso mapulani a kamangidwe ka zonse zimene anauzidwa kudzera mwa mzimu+ zokhudza mabwalo+ a nyumba ya Yehova, zipinda zonse zodyeramo+ kuzungulira kachisi, chuma cha nyumba ya Mulungu woona, ndi chuma cha zinthu zimene anaziyeretsa kukhala zopatulika.+13 Anam’patsanso malangizo okhudza magulu+ a ansembe ndi a Alevi, ntchito yonse yokhudza utumiki wa panyumba ya Yehova, ndiponso malangizo okhudza ziwiya zonse za utumiki wa panyumba ya Yehova.14 Anayezeratu golide, golide wa ziwiya zonse+ za ntchito zosiyanasiyana, ndi siliva wa ziwiya zonse zasiliva za ntchito zosiyanasiyana.15 Anayezanso kulemera kwa zoikapo nyale+ zagolide ndi nyale zake zagolide, malinga ndi kulemera kwa zoikapo nyale zosiyanasiyana ndi nyale zake, komanso kulemera kwa zoikapo nyale zasiliva malinga ndi kulemera kwa choikapo nyale ndi nyale zake mogwirizana ndi ntchito zosiyanasiyana za zoikapo nyalezo.16 Anayeza golide malinga ndi kulemera kwa matebulo osiyanasiyana oikapo mkate wosanjikiza,+ ndipo anayezanso siliva wa matebulo asiliva.17 Anayezanso mafoloko, mbale zolowa,+ mitsuko, zinthu zonse zagolide woyenga bwino ndi mbale zing’onozing’ono zagolide zolowa,+ malinga ndi kulemera kwa mbale zing’onozing’ono zosiyanasiyana zolowa, komanso mbale zing’onozing’ono zasiliva zolowa, malinga ndi kulemera kwa mbale zing’onozing’ono zosiyanasiyana zolowa.18 Anayezanso golide woyengedwa bwino wa guwa lansembe la zofukiza+ malinga ndi kulemera kwake, ndiponso golide wa chifaniziro cha galeta,+ kutanthauza akerubi+ agolide otambasula mapiko awo kuphimba likasa la pangano la Yehova.19 “Zonsezi zalembedwa+ chifukwa chakuti dzanja la Yehova linali pa ine, ndipo anandithandiza kumvetsa mbali zake zonse za mapulani a kamangidwe kake.”+20 Kenako Davide anauza Solomo mwana wake kuti: “Limba mtima,+ ugwire ntchitoyi mwamphamvu. Usaope+ kapena kuchita mantha+ chifukwa Yehova Mulungu, Mulungu wanga, ali ndi iwe.+ Sadzakutaya+ kapena kukusiya, kufikira ntchito yonse yokhudza utumiki wa nyumba ya Yehova itatha.21 Tsopano ndikukupatsa magulu a ansembe+ ndi a Alevi+ ogwira ntchito zonse za panyumba ya Mulungu woona. Pa ntchito yonseyi, uli ndi amisiri odzipereka+ odziwa ntchito zosiyanasiyana,+ ndi akalonga,+ ndiponso anthu onse. Onsewa ndi okonzeka kuchita monga mwa mawu ako.”


text:
JULY 2, 2013
RUSSIA
Khoti la ku Ulaya Lateteza Ufulu wa Mboni za Yehova pa Mlandu Wokhudza Kusungiridwa Chinsinsi
NEW YORK
Chigamulochi chaperekedwa patatha zaka 5 mlanduwu uli kukhoti. M’chaka cha 2007, mkulu woimira boma pa milandu mumzinda wa St. Petersburg analamula zipatala kuti zizimutumizira “zikalata zakuchipatala za munthu aliyense wa Mboni za Yehova amene wakana kuikidwa magazi kapena zigawo zamagazi,” popanda kufunsa kapena kupempha munthu wodwalayo. Zimenezi zinachititsa kuti pa March 9, 2009, a Mboni akasume ku Khoti Loona za Ufulu wa Anthu ku Ulaya, pamlandu wakuti Boma la Russia Likulimbana ndi Avilkina Komanso Anthu Ena (Avilkina and Others v. Russia). M’chigamulo chake, khotilo linanena kuti zimene boma la Russia likuchitazo “n’zopondereza.” Khotilo linanenanso motsimikiza kuti panalibe “zifukwa zomveka” zimene zinachititsa kuti akuluakulu a bomawo aziona zikalata zachinsinsizi.
Polankhula mlanduwu utatha, bambo Grigory Martynov, omwe ndi mneneri wa Mboni za Yehova ku Russia anati: “Zimene khoti lagamulazi zithandiza nzika zonse za ku Russia komanso anthu a m’mayiko onse amene ali m’Bungwe la Mayiko a ku Ulaya kuti anthu ena asamaphwanye ufulu wawo pa zinthu zofunika ngati zimenezi.”
Kuchokera m’mayiko ena:
Lankhulani ndi: J. R. Brown, Office of Public Information, tel. +1 718 560 5000
Russia: Grigory Martynov, tel. +7 812 702 2691
Onaninso
N’chifukwa Chiyani Mumakana Kuikidwa Magazi?
Anthu ambiri amaganiza zinthu zosiyanasiyana zolakwika pa nkhani ya zifukwa zimene a Mboni za Yehova amakanira kuikidwa magazi. Werengani nkhaniyi kuti mudziwe zoona zake.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
23 M’chaka cha 7, Yehoyada+ analimba mtima n’kuitanitsa atsogoleri a magulu a asilikali 100,+ ndipo anachita nawo pangano. Atsogoleriwo anali Azariya mwana wa Yerohamu, Isimaeli mwana wa Yehohanani, Azariya mwana wa Obedi, Maaseya mwana wa Adaya ndi Elisafati mwana wa Zikiri.
2 Pambuyo pake, iwo anayendayenda m’dziko lonse la Yuda n’kusonkhanitsa Alevi+ kuchokera m’mizinda yonse ya Yuda ndi atsogoleri+ a nyumba za makolo+ a Isiraeli. Atatero anapita ku Yerusalemu.
3 Kenako mpingo wonsewo unachita pangano+ ndi mfumu m’nyumba+ ya Mulungu woona. Ndiyeno Yehoyada anawauza kuti:
“Mwana wa mfumu+ ayenera kulamulira,+ monga momwe Yehova analonjezera ponena za ana a Davide.+
4 Ndiyeno muchite izi: Gawo limodzi mwa magawo atatu a ansembe+ ndi Alevi+ amene ali pakati panu omwe adzabwere pa sabata,+ lidzakhale alonda a pamakomo.+
5 Gawo limodzi mwa magawo atatu lidzakhale panyumba ya mfumu,+ ndipo gawo lina limodzi mwa magawo atatu a inu lidzakhale pachipata chotchedwa Maziko.+ Anthu onse adzakhale pamabwalo+ a nyumba ya Yehova.
6 Musadzalole kuti aliyense alowe m’nyumba ya Yehova+ kupatulapo ansembe ndi Alevi amene azidzatumikira.+ Amenewa ndi amene adzalowe chifukwa ndi gulu loyera+ ndipo anthu onse adzakwaniritsa udindo wawo kwa Yehova mwa kukhala panja.
7 Alevi adzazungulire mfumuyo kumbali zonse,+ aliyense atatenga zida zake m’manja, ndipo aliyense wolowa m’nyumbayo adzaphedwe. Muzidzakhala limodzi ndi mfumuyo ikamalowa ndiponso ikamatuluka.”
8 Alevi ndi Ayuda onse anachita mogwirizana ndi zonse zimene wansembe Yehoyada+ analamula.+ Choncho, aliyense anatenga amuna ake amene anali kulowa pa sabata, limodzi ndi amene anali kutuluka pa sabata,+ popeza wansembe Yehoyada anali asanawauze+ kuti azipita.
9 Kuwonjezera apo, wansembe Yehoyada anapatsa atsogoleri a magulu a asilikali 100 aja+ mikondo, zishango ndi zishango zozungulira+ zimene zinali za Mfumu Davide,+ zomwe zinali m’nyumba ya Mulungu woona.+
10 Iye anauza anthu onse kuti aimirire,+ kuyambira kumbali yakumanja ya nyumbayo mpaka kukafika kumbali yakumanzere ya nyumbayo. Anaimiriranso pafupi ndi guwa lansembe ndiponso pafupi ndi nyumbayo. Anthuwo anazungulira mfumuyo kumbali zonse, aliyense atatenga chida chake m’manja.
11 Kenako anatulutsa mwana wa mfumu uja.+ Atatero anamuveka chisoti chachifumu+ n’kuika mpukutu wa Chilamulo cha Mulungu pamutu pake.+ Chotero anamulonga ufumu, ndipo Yehoyada ndi ana ake anamudzoza+ n’kuyamba kunena kuti: “Mfumu ikhale ndi moyo wautali!”+
12 Ataliya atamva anthu akuchita phokoso komanso akuthamanga ndi kutamanda mfumu,+ nthawi yomweyo anapita kwa anthu amene anali panyumba ya Yehova.
13 Atafika anaona mfumu itaimirira pafupi ndi chipilala chake+ pakhomo. Anaonanso akalonga+ ndi anthu oimba malipenga+ ali pafupi ndi mfumuyo, ndipo anthu onse a m’dzikolo anali kusangalala+ ndi kuimba+ malipenga. Panalinso oimba+ ndi zipangizo zoimbira ndiponso anthu otsogolera poimba nyimbo zotamanda. Nthawi yomweyo Ataliya anang’amba zovala zake n’kuyamba kunena kuti: “Mwandichitira chiwembu! Mwandichitira chiwembu!”+
14 Koma wansembe Yehoyada anatenga atsogoleri a magulu a asilikali 100, kapena kuti asilikali osankhidwa, n’kuwauza kuti: “M’chotseni pakati pa mizere ya anthu!+ Aliyense amene angam’tsatire pambuyo pake aphedwe ndi lupanga!” Popeza wansembeyo anali atanena kuti: “Musam’phere panyumba ya Yehova.”
15 Choncho anam’gwira n’kutuluka naye. Atangofika pakhomo la kunyumba ya mfumu lolowera mahatchi, anam’phera pomwepo.+
16 Kenako Yehoyada anachita pangano pakati pa iyeyo, anthu onse, ndi mfumu kuti anthuwo apitiriza kukhala anthu+ a Yehova.
17 Pambuyo pake, anthu onse anapita kukachisi wa Baala n’kukamugwetsa+ ndipo anagwetsanso maguwa ake ansembe.+ Mafano ake anawaphwanyaphwanya,+ ndipo Mateni+ wansembe wa Baala anamupha+ patsogolo pa maguwa ansembewo.
18 Kuwonjezera apo, Yehoyada anapereka ntchito za panyumba ya Yehova kwa ansembe ndi Alevi amene Davide+ anawaika m’magulu panyumba ya Yehova, kuti azipereka nsembe zopsereza za Yehova mogwirizana ndi zimene zinalembedwa m’chilamulo cha Mose.+ Anawauza kuti azizipereka mosangalala poimba nyimbo motsatira ndondomeko imene Davide anakhazikitsa.
19 Choncho anaika alonda a pazipata+ pafupi ndi zipata+ za nyumba ya Yehova kuti aliyense wodetsedwa mwa njira ina iliyonse asalowe.
20 Atatero anatenga atsogoleri a magulu a asilikali 100,+ anthu olemekezeka, atsogoleri a anthuwo, ndi anthu onse a m’dzikolo, n’kutsetsereka nayo mfumuyo kuchokera kunyumba ya Yehova.+ Anthuwo anadzera pachipata chakumtunda n’kukafika kunyumba ya mfumu. Kenako mfumuyo anaikhazika pampando wachifumu+ wa ufumuwo.
21 Anthu onse a m’dzikolo anapitiriza kusangalala,+ ndipo mumzindawo munali bata. Ataliya anali atamupha ndi lupanga.+
Patsani ena
Patsani ena
2 Mbiri 23
Baibulo la Dziko Latsopano la Malemba Opatulika
https://www.jw.org/finder?docid=1011452&Book=14&Chapter=23&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D14%26Chapter%3D23%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
NKHANI
Ukraine
A Mboni Anaulutsa Msonkhano Wapadera Kudera Limene Kunali Nkhondo ku Ukraine
A Mboni za Yehova a ku Ukraine anakhala ndi msonkhano wapadera pa 14 February 2015 kuti alimbikitse Akhristu anzawo oposa 17,000 omwe ali m’dera limene kunali nkhondo.
A Mboni za Yehova Akuthandiza Anthu Ambiri Amene Akusowa Pokhala ku Ukraine
Ofesi ya Mboni za Yehova ya ku Ukraine ikupitiriza kuthandiza a Mboni ambiri amene akusowa pokhala chifukwa cha nkhondo kum’mawa kwa dziko la Ukraine.
A Mboni za Yehova Anachita Msonkhano Mwamtendere ku Ukraine Ngakhale Kuti Kuli Nkhondo
Ngakhale kuti nkhondo yavuta kum’mawa kwa dziko la Ukraine, anthu ambiri anasonkhana ku Lviv kuti achite msonkhano wakuti “Pitirizani Kufunafuna Ufumu wa Mulungu Choyamba.” Pamsonkhanowu anatulutsa Baibulo la Dziko Latsopano la Malemba Opatulika lokonzedwanso lomwe linamasuliridwa m’Chiyukireniya.


text:
Mawu Oyamba
Mulungu ali ngati bambo amene amakonda kwambiri ana ake. 1 Petulo 5:6, 7
Mulungu ndi Mlengi wathu, ndipo amatisamalira mwachikondi. Mofanana ndi bambo wanzeru komanso wachikondi amene amalangiza ana ake, Mulungu amaphunzitsa anthu ake padziko lonse zoyenera kuchita kuti akhale ndi moyo wabwino.
Mulungu amatiphunzitsa choonadi chamtengo wapatali chimene chimatisangalatsa ndiponso kutipatsa chiyembekezo.
Mukamamvera Mulungu, adzakutsogolerani ndi kukutetezani, ndiponso adzakuthandizani kuti muthane ndi mavuto amene mukukumana nawo.
Kuwonjezera pamenepo, mudzakhala ndi moyo wosatha.
Mulungu akutiuza kuti: “Bwerani kwa ine. Mvetserani ndipo mudzakhalabe ndi moyo.” Yesaya 55:3
Onaninso
Kodi Mulungu Ali Ndi Dzina?
Mulungu ali ndi maina ambiri audindo monga akuti Atate, Mlengi ndi Ambuye. Koma Dzina lake lenileni limapezeka m’Baibulo malo oposa 7000.
Kodi Mulungu Ndani?
Kodi Mulungu ali ndi dzina, nanga amasamala za ife?


text: 27 Yotamu+ anali ndi zaka 25 pamene anayamba kulamulira, ndipo analamulira ku Yerusalemu zaka 16. Mayi ake dzina lawo linali Yerusa+ mwana wa Zadoki.2 Iye anapitiriza kuchita zoyenera pamaso pa Yehova.+ Anachita mogwirizana ndi zonse zimene Uziya bambo ake anachita,+ kungoti sanakalowe m’kachisi wa Yehova.+ Koma anthu anali kuchitabe zoipa.+3 Iye anamanga chipata chakumtunda+ cha nyumba ya Yehova ndipo pakhoma la Ofeli+ anamangapo zinthu zambiri.4 M’dera lamapiri la Yuda+ anamangamo mizinda+ ndipo m’dera lankhalango+ anamangamo malo okhala ndi mipanda yolimba kwambiri+ ndiponso nsanja.+5 Yotamu anamenyana ndi mfumu ya ana a Amoni+ ndipo pomalizira pake anawaposa mphamvu. Choncho chaka chimenecho ana a Amoni anam’patsa matalente a siliva* 100 ndi tirigu+ wokwana miyezo 10,000 ya kori,*+ komanso balere wokwana miyezo 10,000 ya kori.+ Izi n’zimene ana a Amoni anamulipira. Anamulipiranso zomwezi m’chaka chachiwiri ndi chachitatu.+6 Chotero Yotamu anapitiriza kulimbitsa ufumu wake, popeza anakonza njira zake pamaso pa Yehova Mulungu wake.+7 Nkhani zina zokhudza Yotamu,+ nkhondo zake ndi njira zake zonse, zinalembedwa m’Buku+ la Mafumu a Isiraeli ndi Yuda.8 Iye anali ndi zaka 25 pamene anayamba kulamulira, ndipo analamulira zaka 16 ku Yerusalemu.+9 Pomalizira pake, Yotamu anagona pamodzi ndi makolo ake+ ndipo anaikidwa m’manda mu Mzinda wa Davide.+ Kenako Ahazi+ mwana wake anayamba kulamulira m’malo mwake.


text:
Yehova Amapereka Mphoto kwa Anthu Omufunafuna ndi Mtima Wonse
“Aliyense wofika kwa Mulungu ayenera kukhulupirira kuti iye alikodi, ndi kuti amapereka mphoto kwa anthu omufunafuna ndi mtima wonse.”—AHEB. 11:6.
NYIMBO: 85, 134
1, 2. (a) Kodi kukonda Mulungu ndi kumukhulupirira n’kogwirizana bwanji? (b) Kodi m’nkhaniyi tikambirana mafunso ati?
TIMAKONDA Yehova “chifukwa iye ndi amene anayamba kutikonda.” (1 Yoh. 4:19) Njira ina imene wasonyezera chikondi chimenechi ndi yoti amadalitsa atumiki ake. Tikamakonda kwambiri Mulungu timayambanso kumukhulupirira kwambiri. Timakhulupiriranso kuti iye amapereka mphoto kwa anthu amene amawakonda.—Werengani Aheberi 11:6.
2 Yehova ndi Mulungu wopereka mphoto. Sitinganene kuti timakhulupirira Mulungu ngati sitikhulupirira kuti iye amapereka mphoto kwa anthu omufunafuna ndi mtima wonse. Tikutero chifukwa Baibulo limati: “Chikhulupiriro ndicho chiyembekezo chotsimikizika cha zinthu zoyembekezeredwa.” (Aheb. 11:1) Choncho ngati timakhulupirira Mulungu tiyeneranso kukhulupirira kuti amadalitsa atumiki ake. Koma kodi kukhulupirira kuti Mulungu amapereka mphoto kungatithandize bwanji? Kodi Yehova anadalitsa bwanji atumiki ake akale, nanga amadalitsa bwanji atumiki ake masiku ano?
YEHOVA AMALONJEZA KUTI AZIDALITSA ATUMIKI AKE
3. Kodi Yehova walonjeza chiyani pa Malaki 3:10?
3 Mwa kufuna kwake, Yehova analonjeza kuti azidalitsa atumiki ake okhulupirika. Paja iye anati: “Ndiyeseni chonde pa nkhani imeneyi, kuti muone ngati sindidzakutsegulirani zipata za kumwamba ndi kukukhuthulirani madalitso oti mudzasowa powalandirira.” (Mal. 3:10) Choncho tikamatumikira Yehova mokhulupirika timasonyeza kuti timayamikira zimene amatichitira.
4. N’chifukwa chiyani sitiyenera kukayikira mawu a Yesu pa Mateyu 6:33?
4 Yesu anauza ophunzira ake kuti Mulungu adzawathandiza akamaika Ufumu pamalo oyamba. (Werengani Mateyu 6:33.) Yesu ananena zimenezi chifukwa chodziwa kuti chilichonse chimene Yehova walonjeza chimachitika. (Yes. 55:11) Ifenso tikamakhulupirira kwambiri Yehova, tidzaona akukwaniritsa lonjezo lake lakuti: “Sindidzakusiyani kapena kukutayani ngakhale pang’ono.” (Aheb. 13:5) Lonjezo limeneli limatithandizanso kukhulupirira zimene Yesu ananena zoti tikafuna Ufumu ndi chilungamo cha Mulungu, tidzadalitsidwa.
5. N’chifukwa chiyani tinganene kuti zimene Yesu anayankha Petulo ndi zolimbikitsa?
5 Pa nthawi ina, Petulo anafunsa Yesu kuti: “Ife tasiya zinthu zonse ndi kukutsatirani, kodi tidzapeza chiyani?” (Mat. 19:27) Yesu sanadzudzule Petulo chifukwa cha funsoli. M’malomwake anauza ophunzira ake kuti adzadalitsidwa chifukwa chololera kusiya zinthu zina. Iye ananena kuti atumwi okhulupirikawo limodzi ndi anthu ena adzalamulira ndi Yesu kumwamba. Koma palinso madalitso ena amene tingapeze panopa. Yesu anati: “Aliyense amene wasiya nyumba, abale, alongo, abambo, amayi, ana kapena minda chifukwa cha dzina langa adzalandira zochuluka kwambiri kuposa zimenezi, ndipo adzapeza moyo wosatha.” (Mat. 19:29) Apa analonjeza kuti tidzapeza madalitso ambiri. Ndipo n’zoona kuti kupeza abambo, amayi, azichimwene, azichemwali komanso ana m’gulu la Yehova ndi madalitso oposa zimene tinasiya chifukwa cha Ufumu.
“NANGULA WA MIYOYO YATHU”
6. Kodi kudziwa zimene Mulungu walonjeza kumatithandiza bwanji?
6 Madalitso amene Mulungu watilonjeza amatithandiza kuti tizikhalabe okhulupirika tikakumana ndi mayesero. Kuwonjezera pa madalitso amene timapeza panopa, Yehova watilonjezanso madalitso ambiri m’tsogolomu. (1 Tim. 4:8) Choncho kukhulupirira kwambiri kuti Yehova “amapereka mphoto kwa anthu omufunafuna ndi mtima wonse,” kumatithandiza kuti tikhalebe okhulupirika.—Aheb. 11:6.
7. Kodi chiyembekezo chimafanana bwanji ndi nangula?
7 Pa ulaliki wa paphiri Yesu anati: “Kondwerani, dumphani ndi chimwemwe, chifukwa mphoto yanu ndi yaikulu kumwamba, pakuti umu ndi mmenenso anazunzira aneneri amene analipo inu musanakhaleko.” (Mat. 5:12) Atumiki ena a Mulungu adzalandira mphoto yawo kumwamba. Koma ena adzakhala ndi moyo wosatha m’Paradaiso ndipo nawonso ali ndi chifukwa choti ‘akondwere ndi kudumpha ndi chimwemwe.’ (Sal. 37:11; Luka 18:30) Kaya tidzapita kumwamba kapena tidzakhala padzikoli, chiyembekezo chathu “chili ngati nangula wa miyoyo yathu ndipo n’chotsimikizika ndiponso chokhazikika.” (Aheb. 6:17-20) Nangula amathandiza kuti sitima isatengeke ndi mafunde. Nafenso chiyembekezo chimatithandiza kuti tikakumana ndi mavuto tisasokonezeke maganizo kapena kutaya mtima koma tikhalebe okhulupirika.
8. Kodi chiyembekezo chathu chimatithandiza bwanji kuti tisamade nkhawa kwambiri?
8 Chiyembekezo chathu chimatithandizanso kuti tisamade nkhawa kwambiri. Zimene Mulungu watilonjeza zili ngati mankhwala amene amaziziritsa mtima wathu tikakhala ndi nkhawa. Kunena zoona timalimbikitsidwa ‘tikatulira Yehova nkhawa zathu’ chifukwa timadziwa kuti atithandiza. (Sal. 55:22) Tizikhulupirira ndi mtima wonse kuti Mulungu “angathe kuchita zazikulu kwambiri kuposa zonse zimene timapempha kapena kuganiza.” (Aef. 3:20) Taganizirani mfundo imeneyi. Mulungu angathe kuchita, osati chabe zazikulu, koma “zazikulu kwambiri.”
9. Kodi tingatani kuti Yehova adzatipatse mphoto?
9 Kuti tidzalandire mphoto, tiyenera kukhulupirira Yehova komanso kumvera malangizo ake. Mose anauza Aisiraeli kuti: “Yehova adzakudalitsa ndithu m’dziko limene Yehova Mulungu wako akukupatsa kuti likhale cholowa chako. Adzakudalitsa ngati udzamveradi mawu a Yehova Mulungu wako ndi kutsatiradi malamulo onsewa amene ndikukupatsa lero. Yehova Mulungu wako adzakudalitsa ndithu monga mmene anakulonjezera.” (Deut. 15:4-6) Kodi inuyo mumakhulupirira kuti Yehova angakudalitseni mukamamutumikira ndi mtima wonse? Pali zifukwa zomveka zotichititsa kukhulupirira zimenezi.
YEHOVA ANAWAPATSA MPHOTO
10, 11. Kodi Yehova anadalitsa bwanji Yosefe?
10 Yehova watipatsa Mawu ake kuti azitithandiza. M’Baibulo muli nkhani zambiri zosonyeza kuti iye amadalitsa atumiki ake okhulupirika. (Aroma 15:4) Chitsanzo pa nkhaniyi ndi Yosefe. Azichimwene ake anamugulitsa ndipo atafika ku Iguputo, mkazi wa abwana ake anamunamizira mpaka anatsekeredwa m’ndende. Kodi izi zinalepheretsa Yehova kumudalitsa? Ayi ndithu. Baibulo limati: “Yehova anapitirizabe kukhala ndi Yosefe ndi kumusonyeza kukoma mtima kosatha . . . Yehova anali ndi Yosefe, ndipo chilichonse chimene iye anali kuchita Yehova anali kuchidalitsa.” (Gen. 39:21-23) Yosefe anapitiriza kudalira Mulungu pa nthawi yonse imene ankakumana ndi mavuto.
11 Patapita zaka, Farao anatulutsa Yosefe m’ndende n’kumupatsa udindo wokhala wachiwiri wake. (Gen. 41:1, 37-43) Yosefe atakhala ndi ana awiri, woyamba “anamutcha dzina lakuti Manase, chifukwa anati, ‘Mulungu wandiiwalitsa mavuto anga onse, ndi nyumba yonse ya bambo anga.’ Wachiwiriyo anamutcha Efuraimu, chifukwa anati, ‘Mulungu wandipatsa ana m’dziko la masautso anga.’” (Gen. 41:51, 52) Chifukwa Yosefe anakhalabe wokhulupirika, Mulungu anamudalitsa ndipo anamugwiritsa ntchito populumutsa Aisiraeli ndi Aiguputo ku njala. Yosefe ankadziwa kuti Yehova ndi amene wamupatsa madalitso onsewa.—Gen. 45:5-9.
12. N’chiyani chinathandiza Yesu kukhalabe wokhulupirika pamene ankayesedwa?
12 Yesu nayenso anamverabe Mulungu ngakhale pamene anakumana ndi mayesero ndipo Mulunguyo anamupatsa mphoto. Kodi n’chiyani chinamuthandiza? Baibulo limati: “Chifukwa cha chimwemwe chimene anamuikira patsogolo pake, anapirira mtengo wozunzikirapo. Iye sanasamale kuti zochititsa manyazi zimuchitikira.” (Aheb. 12:2) Yesu ankasangalala podziwa kuti akakhalabe wokhulupirika ayeretsa dzina la Mulungu. Ndipo Mulungu ankasangalala naye komanso anamudalitsa kwambiri. Baibulo limanenanso kuti: “Wakhala pansi kudzanja lamanja la mpando wachifumu wa Mulungu.” Ndiponso limati: “Mulungu anamukweza n’kumuika pamalo apamwamba. Ndipo anamukomera mtima n’kumupatsa dzina loposa lina lililonse.”—Afil. 2:9.
YEHOVA SANGAIWALE ZIMENE TIKUCHITA
13, 14. Kodi Yehova amamva bwanji tikamuchitira zinazake?
13 Yehova amayamikira kwambiri zonse zimene timachita pomutumikira. Amadziwanso zinthu zimene zimatichititsa kudzikayikira kapena kuchita mantha. Iye amatimvera chisoni tikakhala ndi nkhawa chifukwa cha mavuto a zachuma. Amatimvetsanso tikamalephera kuchita zambiri mu utumiki chifukwa cha matenda kapena mavuto ena. Choncho tisamakayikire mfundo yoti Yehova amayamikira kwambiri zimene atumiki ake amachita kuti akhalebe okhulupirika.—Werengani Aheberi 6:10, 11.
14 Baibulo limati Yehova ndi “Wakumva pemphero” choncho tisamakayikire zoti adzayankha mapemphero athu. (Sal. 65:2) Iye ndi “Tate wachifundo chachikulu ndi Mulungu amene amatitonthoza m’njira iliyonse.” (2 Akor. 1:3) Akhoza kutilimbikitsa pogwiritsa ntchito Akhristu anzathu. Yehova amasangalala kwambiri nafenso tikamachitira chifundo anzathu. Paja Baibulo limati: “Wokomera mtima munthu wonyozeka akukongoza Yehova, ndipo adzam’bwezera zimene anachitazo.” (Miy. 19:17; Mat. 6:3, 4) Choncho tikathandiza munthu amene ali pa mavuto, Yehova amaona kuti tamukongoza iyeyo ndipo amalonjeza kuti adzatibwezera.
MPHOTO IMENE TIMAPEZA PANOPA KOMANSO YA M’TSOGOLO
15. Kodi inuyo mukuyembekezera mphoto iti? (Onani chithunzi patsamba 24.)
15 Akhristu odzozedwa akuyembekezera “chisoti chachifumu chachilungamo” chimene Ambuye adzawapatse. (2 Tim. 4:7, 8) Komabe sikuti Akhristu a “nkhosa zina” ndi otsika chifukwa choti sadzalandira mphoto imeneyi. Iwo akuyembekezera kudzakhala ndi moyo wosatha m’Paradaiso. Baibulo limati “adzasangalala ndi mtendere wochuluka.”—Yoh. 10:16; Sal. 37:11.
16. N’chifukwa chiyani tinganene kuti lemba la 1 Yohane 3:19 ndi lolimbikitsa?
16 Nthawi zina tingamaone ngati sitikuchita zambiri potumikira Mulungu komanso mwina tingamakayikire ngati Yehova amasangalala ndi zimene timachita. Kapenanso tingamaone ngati si ife oyenera kulandira madalitso alionse. Koma tizikumbukira kuti “Mulungu ndi wamkulu kuposa mitima yathu ndipo amadziwa zonse.” (Werengani 1 Yohane 3:19, 20.) Iye amapereka mphoto kwa aliyense amene amamutumikira ndi mtima wonse ngakhale zimene akuchita pomutumikira zitaoneka ngati n’zochepa.—Maliko 12:41-44.
17. Kodi Yehova akutidalitsa bwanji panopa?
17 Masiku otsiriza ano ndi ovuta kwambiri koma Yehova akudalitsabe anthu ake. Iye amawasamalira mwauzimu komanso amawathandiza kuti azigwirizana padziko lonse. (Yes. 54:13) Mogwirizana ndi zimene Yesu analonjeza, Yehova akutidalitsa panopa potipatsa abale, alongo komanso makolo m’gulu lake. (Maliko 10:29, 30) Kuwonjezera pamenepo, anthu amene amafunafuna Mulungu ndi mtima wonse amasangalala, amakhutira ndi zomwe ali nazo komanso amakhala ndi mtendere wa mumtima.—Afil. 4:4-7.
18, 19. Kodi atumiki a Yehova amamva bwanji akaganizira madalitso amene amalandira?
18 Atumiki a Yehova padziko lonse angapereke umboni woti Yehova akuwadalitsadi. Chitsanzo ndi mlongo wina wa ku Germany dzina lake Bianca. Iye anati: “Kaya ndingathokoze bwanji Yehova? Iye amandithandiza tsiku ndi tsiku kuti ndisamade nkhawa kwambiri. Panopa dzikoli likungoipiraipira. Koma ndikamagwira ntchito limodzi ndi Yehova, ndimaona kuti ndine wotetezeka. Ndikalolera kusiya zinthu zina kuti ndimutumikire, iye amandipatsa madalitso ambirimbiri.”
19 Chitsanzo china ndi cha mlongo wa ku Canada dzina lake Paula. Mlongoyu ali ndi zaka 70 ndipo ali ndi matenda oopsa kwambiri otupa msana. Iye anati: “Ndimalephera kuyenda chifukwa cha vutoli koma sindilephera kulalikira. Ndimalalikira m’njira zosiyanasiyana monga pafoni kapena ulaliki wamwamwayi. Ndili ndi kabuku kamene ndimalembamo malemba komanso mfundo zolimbikitsa zimene ndapeza m’mabuku athu. Kabukuka ndimakawerenga nthawi ndi nthawi ndipo ndinakapatsa dzina lakuti, ‘Buku Langa la Chipulumutso.’ Tikamaganizira malonjezo a Yehova, timaona kuti mavuto a panopa ndi akanthawi. Yehova amatithandiza pa vuto lililonse.” Mwina mavuto anu ndi osiyana ndi a Mlongo Bianca ndi Mlongo Paula. Koma n’kutheka kuti nanunso mwaona Yehova akukuthandizani komanso kuthandiza anthu ena. Ndi bwino kuganizira mmene Yehova akutidalitsira panopa komanso mmene adzatidalitsire m’tsogolo.
20. Kodi timayembekezera chiyani tikamatumikira Yehova ndi mtima wonse?
20 Tizikumbukira kuti pemphero lochokera pansi pa mtima komanso ufulu wathu wa kulankhula zimatithandiza kuti tilandire “mphoto yaikulu.” Tisamakayikirenso kuti ‘tikamachita chifuniro cha Mulungu, tidzalandira zimene Mulunguyo walonjeza.’ (Aheb. 10:35, 36) Choncho tiyeni tipitirize kulimbitsa chikhulupiriro chathu komanso tizitumikira Yehova ndi mtima wonse. Tikamachita zimenezi sitikayikira ngakhale pang’ono kuti adzatidalitsa.—Werengani Akolose 3:23, 24.


text:
Kuyankha Mafunso a M’Baibulo
Kodi tinalengedwa kuti tizingokhalako kwa nthawi yochepa?
Anthu ambiri amaganiza kuti cholinga cha moyo ndi kusangalala, kugwira ntchito, kukwatira, kukhala ndi ana kenako kukalamba. Kodi inunso mumaganiza choncho? (Yobu 14:1, 2) Baibulo limasonyeza kuti ngakhale anthu ena anzeru samvetsa cholinga cha moyo.—Werengani Mlaliki 2:11.
Ndiye kodi cholinga cha moyo n’chiyani? Kuti tipeze yankho la funsoli tikuyenera kudziwa kaye mmene anthufe tinalengedwera. Anthu ambiri ataganizira mmene ubongo komanso thupi lathu linalengedwera modabwitsa, anazindikira kuti anthufe tinalengedwa ndi Mulungu. (Werengani Salimo 139:14.) Ngati anatilenga modabwitsa chonchi ndiye kuti anatilenga ndi cholinga. Ndipotu kuzindikira cholinga chimenechi kungatithandize kukhala osangalala kwambiri.
Kodi Mulungu anatilengeranji?
Mulungu anadalitsa banja loyambirira n’kulipatsa udindo wapadera. Iye ankafuna kuti, abereke ana n’kudzaza dziko lapansi, akonze dziko lapansi kuti likhale paradaiso komanso kuti akhale ndi moyo wosatha.—Werengani Genesis 1:28, 31.
Pa nthawiyo cholinga cha Mulungu sichinakwaniritsidwe chifukwa banja loyambirira lija silinamumvere. Koma sikuti Mulungu anatinyanyala kapena anasintha cholinga chake. Baibulo limatitsimikizira kuti Mulungu anakonza njira yopulumutsira anthu okhulupirika komanso kuti cholinga chake chokhudza dziko lapansi chidzakwaniritsidwa. Choncho Mulungu akufuna kuti mudzasangalale ndi moyo mogwirizana ndi mmene iye anafunira. (Werengani Salimo 37:29) Kuphunzira Baibulo kungakuthandizeni kudziwa zimene mungachite kuti mudzakhale ndi moyo wosatha.
Onaninso
Kodi Mulungu Analenga Dziko Lapansili Chifukwa Chiyani?
Kodi zimene Yehova Mulungu ankafuna, zoti anthu azikhala m’paradaiso, zidzachitikadi? Ngati ndi choncho, zidzachitika liti?
Kodi Cholinga cha Moyo N’chiyani?
Kodi munayamba mwaganizirapo funso lakuti, ‘Kodi cholinga cha moyo n’chiyani?’ Werengani nkhaniyi kuti mudziwe zimene Baibulo limanena pa nkhaniyi.


text:
SPECIALUS AUTOTRANSPORTAS, UABKhadi pafupifupi bizinesi
SPECIALUS AUTOTRANSPORTAS, UAB
Facilities, Gawo management, Kukonzetsa, Malowa, Mankhwala madzi ogwiritsidwa ntchito +11
Zikalata
Map
Ntchito gulu
Facilities, Gawo management, Kukonzetsa, Malowa, Mankhwala madzi ogwiritsidwa ntchito, Mayendedwe local, Municipal zida, Ntchito zoyendera road, Transport, kayendedwe, Zimbudzi kuchotsa, Zinyalala, Zinyalala banja, Zinyalala yomanga, Zinyalala zipangizo, Zofunikira, Zofunikira, kagwiritsidwe
Qr code
vCard
Website
Site dzina: Specialus autotransportas | Atliekų tvarkymas Klaipėdos apskr.


text:
Zimene Zachitika M’zaka 100 Zimene Ufumu Wakhala Ukulamulira
“Mulungu wamtendere . . . akukonzekeretseni ndi chilichonse chabwino kuti muchite chifuniro chake.”—AHEB. 13:20, 21.
NYIMBO: 136, 14
1. Kodi Yesu anasonyeza bwanji kuti ankakonda kulalikira za Ufumu?
YESU ali padziko lapansi, ankakonda kulalikira za Ufumu wa Mulungu. Baibulo limasonyeza kuti iye anatchula za Ufumu wa Mulungu maulendo oposa 100. Zimenezi zikusonyeza kuti iye ankaona kuti Ufumuwo ndi wofunika kwambiri.—Werengani Mateyu 12:34.
2. (a) Kodi n’kutheka kuti panali anthu angati pamene Yesu anapereka lamulo la pa Mateyu 28:19, 20? (b) Kodi tikudziwa bwanji kuti ambiri mwa anthuwa anadzakhala Akhristu?
2 Tsiku lina Yesu ataukitsidwa, anakumana ndi anthu oposa 500. (1 Akor. 15:6) N’kutheka kuti pa nthawiyi m’pamene anapereka lamulo lakuti otsatira ake azikalalikira “anthu a mitundu yonse.” * Koma ntchito imene anawauza kuti agwireyi sinali yophweka. Iye ananeneratu kuti ntchito yolalikirayi idzachitika mpaka “m’nyengo ya mapeto a nthawi ino.” Choncho tikamagwira nawo ntchito imeneyi timathandiza kuti ulosiwu ukwaniritsidwe.—Mat. 28:19, 20.
3. Kodi m’nkhaniyi tikambirana chiyani?
3 Yesu atauza ophunzira ake kuti azilalikira, ananenanso kuti: “Ine ndili pamodzi ndi inu.” (Mat. 28:20) Choncho iye analonjeza kuti adzapitiriza kuwatsogolera pa ntchitoyi n’kuwathandiza kuti azilalikira padziko lonse. Nayenso Yehova amatipatsa “chilichonse chabwino” kuti tizigwira bwino ntchito imeneyi. (Aheb. 13:20, 21) M’nkhaniyi, tikambirana (1) zinthu zimene takhala tikugwiritsa ntchito, (2) njira zosiyanasiyana zolalikirira ndiponso (3) maphunziro amene amatithandiza pa ntchito yolalikira. Choyamba, tiyeni tikambirane zinthu zina zimene takhala tikugwiritsa ntchito m’zaka 100 zapitazi.
ZINTHU ZIMENE ZATITHANDIZA PA NTCHITO YOLALIKIRA
4. Kodi zida zosiyanasiyana zatithandiza bwanji pa ntchito yolalikira?
4 Yesu anayerekezera “mawu a ufumu” ndi mbewu yofesedwa panthaka zosiyanasiyana. (Mat. 13:18, 19) Mlimi amagwiritsa ntchito zida zosiyanasiyana. M’zaka zapitazi, Mfumu yathu Yesu watipatsanso zida zosiyanasiyana zoti tizigwiritsa ntchito. Zida zina tinazigwiritsa ntchito kwa zaka zochepa zokha pomwe zina zikutithandizabe mpaka pano. Komabe zida zonsezi zatithandiza kuti tizilalikira mwaluso komanso kuti anthu amve uthenga wathu mosavuta.
5. Kodi kuyambira mu 1933, abale ndi alongo ankagwiritsa ntchito chiyani, ndipo ankazigwiritsa ntchito bwanji?
5 Kuyambira mu 1933, abale ndi alongo ankagwiritsa ntchito timakadi tolalikirira. Timakaditi tinkakhala ndi uthenga wachidule wa m’Baibulo ndipo nthawi zina pankatuluka timakadi tina tokhala ndi uthenga watsopano. Pogwiritsa ntchito timakadi timeneti, abale ndi alongo sankalankhula mawu ambiri. M’bale wina amene anayamba kugwiritsa ntchito timakadi tolalikirira ali ndi zaka 10, anati: “Tinkangonena kuti, ‘Kodi mungawerenge kakhadika?’ Munthuyo akawerenga, tinkamugawira mabuku n’kumapita.”
6. Kodi timakadi tolalikirira tinkathandiza bwanji abale ndi alongo?
6 Timakaditi tinkathandiza abale ndi alongo m’njira zosiyanasiyana. Akhristu ena ankafunitsitsa kulalikira koma anali amanyazi ndipo ankadzikayikira. Koma ena anali olimba mtima moti akangokumana ndi munthu, ankamuuza zonse zimene ankadziwa ndipo nthawi zina sankalankhula mwaulemu. Koma timakadi timeneti tinkathandiza kwambiri abale ndi alongo onsewa chifukwa tinkafotokoza uthenga wa m’Baibulo mwachidule ndiponso momveka bwino.
7. Kodi abale ndi alongo ankakumana ndi mavuto ati akamagwiritsa ntchito timakadi polalikira?
7 Nthawi zina ankakumana ndi mavuto ena pogwiritsa ntchito timakaditi. Mlongo wina amene wakhala wa Mboni kwa nthawi yaitali, dzina lake Grace, ananena kuti: “Nthawi zina anthu ankanena kuti, ‘Bwanji osangondiuza zimene zili pakhadipo?’” Anthu ena sankatha kuwerenga pomwe ena ankaganiza kuti tangowapatsa khadilo ndipo ankalowa nalo m’nyumba n’kutseka chitseko. Nthawi zina, anthu ena odana nafe ankang’amba khadilo. Ngakhale zinali choncho, timakadi tinathandiza abale ndi alongo kuphunzira kulalikira anthu osiyanasiyana n’kuwauza za Ufumu wa Mulungu.
8. Kodi anthu ankagwiritsa ntchito bwanji galamafoni? (Onani chithunzi patsamba 26.)
8 M’ma 1930 ndi m’ma 1940, Akhristu ankagwiritsa ntchito galamafoni ndipo abale ena ankangoitchula kuti Aroni chifukwa chakuti inkawalankhulira. (Werengani Ekisodo 4:14-16.) Abale ndi alongo akakhala mu utumiki ankapempha anthu kuti amvetsere nkhani ya m’Baibulo ya maminitsi pafupifupi 5, kenako ankawapatsa mabuku. Panyumba zina, banja lonse linkasonkhana kuti limvetsere nkhaniyo. Mu 1934, gulu linayamba kupanga lokha magalamafoniwa kuti anthu aziwagwiritsa ntchito mu utumiki. Patapita nthawi, panali nkhani zokwana 92 zimene anthu ankatha kuzigwiritsa ntchito.
9. Kodi galamafoni inathandiza bwanji pa ntchito yolalikira?
9 Munthu wina atamvetsera nkhani ina, anapempha kuti abwereke galamafoni n’cholinga choti anthu okhala nawo pafupi amvenso uthenga wa Ufumu. M’bale amene anamubwereka galamafoniyo atapitanso kwa munthuyo, anapeza kuti kuli anthu ambiri ofuna kuphunzira. Ambiri mwa anthuwo anadzabatizidwa. Komanso ana awiri a munthu amene anabwereka galamafoniyo anapita ku Sukulu ya Giliyadi n’kukakhala amishonale kudziko lina. Galamafoni inathandizanso anthu ambiri kuti ayambe kulalikira. Kenako Sukulu ya Utumiki wa Mulungu inakhazikitsidwa ndipo anthu a Yehova anayamba kuphunzitsidwa kuti azilalikira mwaluso.
NJIRA ZOSIYANASIYANA ZOLALIKIRIRA
10, 11. Kodi manyuzipepala ndi wailesi zinathandiza bwanji kuti anthu amve uthenga wathu?
10 Yesu wakhala akutsogolera atumiki a Yehova kuti azigwiritsa ntchito njira zosiyanasiyana polalikira uthenga wabwino. Njirazi zinali zothandiza kwambiri pa nthawi imene Akhristu anali ochepa. (Werengani Mateyu 9:37.) Mwachitsanzo, kale tinkagwiritsa ntchito manyuzipepala polalikira. Mlungu uliwonse M’bale Russell ankalemba nkhani n’kuzitumiza kuti zikasindikizidwe m’manyuzipepala a ku United States, ku Canada komanso ku Europe. Pofika chaka cha 1913, nkhani za M’bale Russell zinkasindikizidwa m’manyuzipepala okwana 2,000 ndipo anthu pafupifupi 15 miliyoni ankaziwerenga.
11 M’bale Russell atamwalira, gulu lathu linayamba kulalikira pogwiritsa ntchito wailesi. Ndipo pa 16 April, 1922, M’bale Joseph F. Rutherford anakamba nkhani yake yoyamba pa wailesi ndipo anthu pafupifupi 50,000 anamvetsera nkhaniyi. Kenako pa 24 February, 1924, tinayamba kugwiritsa ntchito wailesi yathu yotchedwa WBBR. Nsanja ya Olonda ya December 1, 1924 inati: “Tikayerekezera ndi njira zina, tikuona kuti wailesi ikuthandiza kuti anthu ambiri amve uthenga wathu ndipo njirayi siwononga ndalama zambiri.” Nyuzipepala komanso wailesi zinathandiza kuti anthu ambiri a m’madera amene munali abale ochepa amve uthenga wabwino.
12. (a) Kodi inuyo mumakonda kulalikira m’malo ati opezeka anthu ambiri? (b) N’chiyani chingatithandize kuti tisamaope kulalikira m’malo opezeka anthu ambiri?
12 Masiku ano, gulu la Yehova limatilimbikitsa kuti tizilalikira m’malo opezeka anthu ambiri monga m’madepoti, m’malo oimika magalimoto komanso m’misika. Kodi mumachita mantha kulalikira m’malo oterewa? Ngati ndi choncho, mungachite bwino kupemphera komanso kuganizira zimene woyang’anira woyendayenda wina ananena. Iye anati: “Timaona kuti utumiki uliwonse watsopano umatipatsa mwayi wosonyeza kuti ndife okhulupirika ndiponso kuti timafunitsitsa kutumikira Yehova m’njira iliyonse imene watipempha.” Kuchita utumiki uliwonse ngakhale umene sutisangalatsa kwenikweni kumatithandiza kuti tizidalira kwambiri Yehova ndiponso kukhala naye pa ubwenzi wolimba.—Werengani 2 Akorinto 12:9, 10.
13. (a) Kodi webusaiti yathu ikuthandiza bwanji anthu? (b) Fotokozani zimene mwachita posonyeza anthu webusaitiyi.
13 Abale ndi alongo ambiri amakonda kusonyeza anthu webusaiti yathu ya jw.org. Pa webusaitiyi anthu amatha kuwerenga kapena kupanga dawunilodi mabuku athu m’zilankhulo zoposa 700. Tsiku lililonse anthu oposa 1.6 miliyoni amatsegula webusaiti yathuyi. Choncho webusaitiyi ikuthandiza anthu ambiri, ngakhale a kumadera akutali, kuti amve uthenga wabwino.
MAPHUNZIRO OTITHANDIZA KUTI TIZILALIKIRA MWALUSO
14. Kodi atumiki a Mulungu anayenera kuphunzitsidwa chiyani, ndipo ndi sukulu iti imene inawathandiza?
14 M’nkhaniyi takambirana zinthu komanso njira zimene takhala tikugwiritsa ntchito polalikira. Tsopano tiyeni tikambirane maphunziro amene akhala akutithandiza kuti tizilalikira mwaluso. Maphunzirowa anali ofunika kwambiri kuti abale azidziwa zochita akapeza anthu otsutsa kapena ofuna kudziwa zambiri. Ndiyeno M’bale Nathan H. Knorr anazindikira ubwino wophunzitsa anthu kuti azilalikira mwaluso ndipo n’zosakayikitsa kuti mzimu wa Yehova ndi umene unamuthandiza. Choncho mu 1943, Sukulu ya Utumiki wa Mulungu inakhazikitsidwa m’mipingo ndipo yakhala ikuthandiza anthu kuti aziphunzitsa mwaluso.
15. (a) Fotokozani zimene zinachitikira anthu ena akukamba nkhani m’Sukulu ya Utumiki wa Mulungu. (b) Kodi inuyo mukuona kuti Yehova wakuthandizani bwanji mogwirizana ndi lemba la Salimo 32:8?
15 Pamene sukuluyi inkayamba, panali anthu ambiri amene ankavutika kulankhula pa gulu. Mwachitsanzo, m’bale wina amakumbukira zimene zinachitika atapatsidwa nkhani yake yoyamba mu 1944. Iye anauzidwa kuti akambe nkhani yofotokoza za Doegi, yemwe amangotchulidwa m’mavesi 5 okha m’Baibulo. M’baleyu anati: “Ndinkachita mantha kwambiri moti manja, mano komanso mawondo anga ankanjenjemera.” Iye ananenanso kuti: “Nkhaniyi ndinangoikamba maminitsi atatu okha. Kunena zoona, ulendo woyambawu ndinavutika kwambiri koma sindinasiye kukamba nkhani kupulatifomu.” Ana nawonso ankalembetsa m’sukuluyi. Woyang’anira woyendayenda amene tamutchula kale uja amakumbukira zimene mwana wina wamng’ono anachita. Iye anati: “Kamwanako katangoyamba nkhani yake kanachita mantha kwambiri mpaka kuyamba kulira. Koma sikanasiye kukamba mpaka kanamaliza nkhaniyo kakulirabe.” Mwina inunso mumaopa kuyankha pa misonkhano kapena kukamba nkhani. Ngati ndi choncho, muyenera kupempha Yehova kuti akuthandizeni. Iye anathandiza anthu amene tatchulawa, choncho akhoza kukuthandizaninso inuyo.—Werengani Salimo 32:8.
16. (a) Kodi poyamba, cholinga cha Sukulu ya Giliyadi chinali chiyani? (b) Kodi sukuluyi inasintha bwanji kuyambira mu 2011?
16 Palinso maphunziro ena amene amathandiza atumiki a Yehova. Mwachitsanzo, Sukulu ya Giliyadi yathandiza amishonale komanso abale ndi alongo ena. Mlangizi wina ananena kuti cholinga cha sukuluyi “ndi kuthandiza ophunzira kuti azikonda kwambiri ntchito yolalikira.” Sukulu ya Giliyadi inatseguliridwa mu 1943 ndipo panopa anthu oposa 8,500 aphunzitsidwa ndipo atumizidwa m’mayiko pafupifupi 170. Kuyambira mu 2011, anthu amene amaitanidwa kusukuluyi ndi amene ali kale mu utumiki wapadera monga apainiya apadera, oyang’anira madera, atumiki a pa Beteli komanso amishonale amene sanalowe sukuluyi.
17. Kodi maphunziro a ku Sukulu ya Giliyadi athandiza bwanji?
17 Kodi maphunziro a ku Sukulu ya Giliyadi athandiza bwanji? Tingayankhe funsoli tikaganizira zimene zinachitika ku Japan. Mu August 1949, kunali ofalitsa osakwana 10 koma m’chakachi kunabwera amishonale 13 kudzathandiza pa ntchito yolalikira. Panopa, m’dzikoli muli ofalitsa pafupifupi 216,000 ndipo pafupifupi hafu ya ofalitsawo ndi apainiya.
18. Tchulani masukulu ena amene akuthandiza anthu a Mulungu.
18 Ndiye palinso masukulu ena monga Sukulu ya Utumiki wa Ufumu, Sukulu ya Utumiki Waupainiya, Sukulu ya Akhristu Olalikira za Ufumu, Sukulu ya Oyang’anira Madera ndi Akazi Awo ndiponso Sukulu ya Abale a M’komiti ya Nthambi ndi Akazi Awo. Masukulu onsewa akuphunzitsa bwino abale ndi alongo ndiponso kuwathandiza kuti akhale ndi chikhulupiriro cholimba. Zonsezi zikusonyeza kuti Khristu akuphunzitsa anthu ake.
19. Kodi M’bale Russell ananena zotani pa nkhani yolalikira ndipo zakwaniritsidwa bwanji?
19 Tsopano padutsa zaka zoposa 100 kuchokera pamene Ufumu wa Mulungu unakhazikitsidwa. Mfumu yathu Yesu Khristu akupitiriza kutiphunzitsa. Mu 1916, M’bale Russell atatsala pang’ono kumwalira, anasonyeza kuti ankakhulupirira zoti ntchito yolalikira idzakula mpaka kufika padziko lonse. Iye anauza mnzake wina kuti: “Ntchitoyi ikuwonjezereka ndipo zimenezi zipitirira chifukwa chakuti ‘uthenga wabwino wa ufumu’ uyenera kulalikidwa padziko lonse.” (Buku lakuti, Faith on the March lolembedwa ndi A. H. Macmillan, tsamba 69) Zimene ananenazi zikuchitikadi. Timasangalala kwambiri kuti Mulungu wathu wamtendere akutipatsabe zinthu zonse zofunika kuti tizigwira bwino ntchito yolalikira.
^ ndime 2 Zikuoneka kuti ambiri mwa anthuwa anadzakhala Akhristu. Tikutero chifukwa chakuti m’kalata imene Paulo analembera Akhristu a ku Korinto, ananena kuti anthu oposa 500 aja tsopano anali “abale.” Iye ananenanso kuti: “Ambiri a iwo akali ndi moyo mpaka lero, koma ena anagona mu imfa.” Choncho zikuoneka kuti Paulo ankadziwana ndi ena mwa Akhristu amene analipo pamene Yesu ankapereka lamulo loti ophunzira ake azilalikira.


text:
20 August 2016 Last updated at: 7:34 AM
Last mile: Mbendera to be laid to rest today
The remains of Justice Maxon Mbendera who was until his death Chairperson of Malawi Electoral Commission (MEC) will be laid to rest today at HHI Cemetery in Blantyre.
Mbendera who also served as Supreme Court of Appeal Judge died on Thursday shortly after admission at Lilongwe Private Clinic.
He was rushed to the clinic after collapsing during a meeting at the Auditor General’s Office at City Centre in the capital city.
Mbendera was appointed Mec Chairperson on October 10 2012 and his four year term was due to end on October 9 2016.
During his term, Mbendera who held an LLB (Hons) degree from the University of Malawi and an LLM in International Trade and Investment Law presided over the country’s first ever tripartite elections in 2014 and two sets of by-elections thereafter.
Mbendera, who had over 35 years’ experience as a lawyer, was born on November 4, 1958. He hailed from Kampala village, Traditional Authority Chakhumbira in Ntcheu district.
He Mbendera has left behind a wife and four children.
Meanwhile, President Arthur Peter Mutharika, First lady Madam Gertrude Mutharika and many other Malawians have paid tribute to Mbendera.
Former Inspector General of Police Loti Dzonzi has shared a moving testimony of the gentle nature of the late Mbendera.
In a moving Facebook post which has gone viral, Dzonzi recollected meeting Mbendera at Chancellor College where they were both students.
Dzonzi revealed that Mbendera assisted him with some clothes when he needed them.
He wrote:
I arrived on Chirunga Campus in October 1980 wearing patapata, with a single pair of trousers and one shirt. A final year law student spotted my lack. One Wedneday evening as we came out of a SCOM meeting he invited me to his room. We walked down to Dunduzu Hall. Once in his room he opened his wardrobe and invited me to pick two pairs of trousers, three shirts and a jacket. That law student was Maxon Mbendera.
A few months later he walked into Cafeteria A with his girlfriend Ida Ndovi, they got their food and found a table. They walked to the taps, whilst washing their hands another student approached Maxon and hit him real hard on the face. The whole cafeteria went silent and waited to see how the whole saga would unfold. How would a SCOM chairman who has been embarrassed in front of his girlfriend and in the presence of over a hundred student witnesses respond. Maxon simply said God bless you. He walked back to his table and continued to eat and chat with his girlfriend like nothing happened.
A few days later somebody knocked on the door of his room he opened and saw the student who hit him, he invited him into the room. Once inside the guy told Maxon that until that moment in the cafeteria he hated his Jesus and he hated Maxon too but now had realize that Maxon was not fake, HE WANTED TO KNOW HIS JESUS.
My path next crossed Maxon’s path during one of the critical moments in the history of our country in 2014.This is a story I reserve for my grandchildren.
HAMBA KAHLE MAX. As you used to say “Boy oh boy” Sizobona emafini
72 Comments On "Last mile: Mbendera to be laid to rest today"
-
Munthu wankulu kwambiri JusticeMaxon Mbendera ulendo wabwino ntchito munayigwira ndithu.Isalute u May ur Soul Rest In Peace
-
anthunu plz kuxazindikila kwanuku mkovuta. mukanakhala kt ndinu olungama mukanamulangixa adakali ndimoyo.kma apa muli busy kupeleka xilango kunximu wamunthu xmemwe wamwalira xizowona mukanakhala inuyo munali iyeyo mukanakhala olungama?mulungu xakondwela ndizoyipa plv bhave!
-
RIP amalawi sibwino kuyankhula zosakhala bwino pa nkhani ya imfa sibwino imfa yotere ndi yo wawa kwambiri
-
RIP amalawi sibwino kuyankhula zosakhala bwino pa nkhani ya imfa sibwino imfa yotere ndi yo wawa kwambiri
-
Ankaweruza anzake mmakhoti,lero nkhani yatembenuka kumufusa anzake kuti ndalama za mec zinayenda bwanji inutu mumangidwa mbendera kugwa pansi ulendo ndomwewo
-
Mbendera kape
-
Gone wth his degrees!! All his credentials finally accompany de owner.What a shame!! Better go 2 xul to get rid of illiteracy.
-
For the first tym in ma life kumva kuti opposition yabera mavoti boma lilipompo mpaka mkuwina.kkkkk.Malawitu ndi yakummwera asafuna asie.atumbukanu kaya atonganu inu nde adzingokupatsani zimabanzi za maudindo koma upresident nde njeeeee.akakhala uyu anathawa za ambuyeyu nde mmmm anfunse JZUT from 1994 mpka 2014 sanaununkhe ndipo ndani mmalawi opengayo anaona Bakili angavotere achewa .achewa koma gule basi
-
That’s sounds good. can I have more people like him dying please? Mbava.
-
Imfa ya a Maxon Mbedera yandikumbutsa imfa ya mayi Grace Chinga pomwe anthu wosiyana siyana anali kufotokoza maganizo awo pa za imfayo. A Malawi anzanga tidzizindikira kuti wobadwa kwakazi ndi wamasiku owerengeka padziko lapansi pano, munthu alingati duwa,lero liwoneka bwino mawa lifota.Tsono kutayika kwa moyo wamunthu tidzizindikira kuti imfa timayenda nayo tsiku lirilonse, sibwino kunena zachipongwe pa imfa ya nzathu, tidziwe kuti chitsiru chilichonse chimakhala ndi mwini.Tidziwenso kuti imfa zadzidzidzi zikuchitika pakati pathu ndipo zikukhudza wolemera, wosauka, wophunzira, wosaphunzira, wonenepa, woonda, amavuto komanso wopanda mavuto. Sibwino kulowetsa imfa ndi nkhani za ndale.Tidziwe kuti aliyense amene ali ndimoyo lero akuyembekeza tsiku lomwalira.Tiyeni tikonze moyo wathu kuti tsiku ngati limene la wapeza bambo Mbendera, tikathe kukomana ndi Mulungu tiri woyera mitima yathu.Nzimu wa bambo Mbendera uwuse mumtendere wosatha.
-
Amen
-
-
Nkhani ndi Rest In Peace, ngakhale ulimbane ndikunena zonyoza apa sizikupindilira. Chifukwa iye ndiye kwake kwantha, mawa lomweli ukumuiwala suzamukumbukiranso. musiyeni kaya anabera mavoti kaya sanabere, izo ndizake ngati kumakhala mulandu akumananazo yekha komwe aliko.
-
ये सांस भी मेरी, मेरी ना रही,
ऐ इश्क जबसे तू है हमारी…
दोनों हम है तलाश मे चैन के,
खो गया हैं जो साथ मेरे यार के These are my breath, I’m not,
AI love you, since our …
We are both in search of peace,
Who lost my love
-
okuba nose mmozimozi basi bwampini next kumoto mulandu wakwamulungu ulibe apilu
-
Unexpected issue
-
Wausilu uyu
-
R. I. P
-
Chinyengo chanu bambo amphawi anakudandaulani kakumaneni ndi abingu nawoso apita ali pa mbuyo panu tikudandaula ife
-
Koma abingu anali aboo
-
-
Kodi munthu wapakati angalamulire dziko lino.kamuzu yemwe uja inatikwana ndipo so anali obwera RIP madala
-
wobera mavoti woipa/wothawa ntchito ya Mulungu wabwino .Koma Malawiano!
-
Ndiwe chinzete ukuona ngati suzafa wakuba ndiwo iwe tamuonerani kunyasa nkhope
-
Amenei machende ache nkhope ngati nsalu yakumwezi iwe suzafa
-
read carefully and understand what i mean
-
-
Sitizamuiwala anagulitsa utsogoleri kwa munthu yemwe anthu ambiri sanamuvotere,munthu odandaulidwa kwambiri amafa imfa yachipongwe,ndinaonera Bingu.
-
now if it was today Loti Dzonzi could be among the needy students to withdraw because of the hiked fees,imagine if he couldnt manage shoes and clothes,i doubt if he had a blanket.
-
Most people die with their name and forgotten, but nt dis guy!!! his name and works of his hands wll still remain!! may his soul rest inpeace big man!!!
-
May your soul rest in peace mr mbendera
-
RIP.Amen and Amen
-
Ndiye kuti mbuzi inu mumaona ngati anawina ndi chakwera ndiye mbendera anawinisa DPP.unu mumaona ngati anthu akumwera ndiopusa kuvotera zopusa eti MCP mwalakwa kumupha mbendera
-
Umuuze president wakoyo azilamulira kumwera kokonko opusa iwe chitsilunso
-
Exactly he didn’t know any things
-
-
Why so early like this ????
-
My his soul rest in peace mbendera
-
r.l. p
-
kkkkkkkkk
-
Abwana ake osabwelakonso Ku maliro …..akudyelela Ku state house pheee
-
Si anamupatsa ndalama kumugula u president anathana,lero akadyera kumanda zimenezo
-
Kkkkkkkkk koma zowona
-
-
R.I.P
-
Chipongwechomweunapanga kumwamba ukawonaso achina Batumeyo balaba,Solomon ,akakutumulaukawonaso hamba kahle ine waku bawa ndiyendikawumwa
-
Mbava ziikane zokhaxokha…apo NDE akupita kwa mulungu mulungu nde alibe corruption ….wakumoto
-
Inde tisamangokometsa ndemanga poti wamwalira,munthu ameneyu anatigulitsira utsogileri
-
-
Rest well
-
MHSRIP
-
RIP will meet in HELL
-
-
May his soul rest in peace….
-
Awuse muntendele
-
RIP
-
RIP sir
-
Let his soul rest in peace.
-
may his soul rest in peace
-
Rip
-
R I P M.Mbendera
-
Hamba Kahle
-
May his soul rest in peace
-
Rest In Peace Justice Maxon Mbendera Chaona Dzako Chapita Mawa Chilikwaiwe & Moto Umapita Komwe Kwatsala Ntchire
-
RIP
-
rip max
-
May his soul rest in eternal peace.
-
RIP
-
Chakwera lost 2014 elections coz of him. Malawians are suffering under dpp led govt coz of him. Don’t RIP bra.
-
ifenso buzinesi wathu anasokonekera because of mbendera imeneyi potipatsa uyu omukonda amamuti bwampiniyi. ife pana akulira kambiri kambiri. no profit antchito akungondibera …. ma albino kuchekechedwa ngati mwanapiye . ife ku indiya kunonso rip ameneyi saalemba nawo
-
Kkkk then U think chakwela cud’ve solve all these problems? he’s even failn to solve concerns of his party, how cud he solve nation matters? by the way it makes no difference whether u say RIP or not because kwake kwatha kwatsala kwa ine ndi iwe, lets pray for God’s mercy,.
-
Thats Dpp U Wil Going To Answer Wat U Did On 2014
-
Eeeee koma athu madana ndi dpp ummh
-
-
Umkalindanji Moyo,umkalinda kutereko?
-
Kuti udzapute ndi mpyontho wamtera mmadzi a mgalasi!!! R.I.P
-
-
Rest In Peace
-
R I P
-
rest in peace
Most Viewed
Giving Mutharika a news blackout is retrogressive: Mount Soche Declaration is a threat to Malawi’s democracy and press freedom
Pearson Nkhoma


text:
Kodi Ufumu Umene Walamulira kwa Zaka 100 Umakukhudzani Bwanji?
“Ntchito zanu n’zazikulu ndi zodabwitsa, inu Yehova Mulungu, . . . Mfumu yamuyaya.—CHIV. 15:3.
1, 2. (a) Kodi Ufumu wa Mulungu udzachita chiyani? (b) N’chifukwa chiyani sitikayikira kuti Ufumuwo udzabwera?
YESU KHRISTU anali paphiri lina pafupi ndi mzinda wa Kaperenao limodzi ndi ophunzira ake mu 31 C.E. Pa nthawiyo iye anawaphunzitsa kupemphera kuti: “Ufumu wanu ubwere.” (Mat. 6:10) Masiku ano anthu ambiri amakayikira zoti Ufumuwo udzabweradi. Koma ife sitikayikira kuti Mulungu adzayankha mapemphero athu ochokera pansi pa mtima opempha kuti Ufumu wake ubwere.
2 Yehova adzagwiritsa ntchito Ufumuwo pogwirizanitsa ana ake onse akumwamba ndiponso apadziko lapansi. Palibe chimene chingalepheretse cholinga cha Mulungu chimenechi. (Yes. 55:10, 11) Ndipotu panopa Yehova wayamba kale kukhala Mfumu. Umboni wake ndi zinthu zosangalatsa zimene zachitika m’zaka 100 zapitazi. Mulungu ali ndi anthu okhulupirika mamiliyoni ambiri ndipo akuwachitira zinthu zazikulu komanso zodabwitsa. (Zek. 14:9; Chiv. 15:3) N’zoona kuti Yehova anayamba kale kukhala Mfumu, koma zimenezi n’zosiyana ndi kubwera kwa Ufumu wa Mulungu umene Yesu anatiphunzitsa kuti tiziupempherera. Kodi ndi zosiyana m’njira iti, nanga ifeyo zikutikhudza bwanji?
MFUMU YOIKIDWA NDI YEHOVA INAYAMBA KUKONZA ZINTHU
3. (a) Kodi Yesu anaikidwa liti kukhala Mfumu ndipo zinachitikira kuti? (b) Kodi mungapereke umboni wotani wosonyeza kuti Ufumu wa Mulungu unayamba kulamulira mu 1914? (Onani mawu a m’munsi.)
3 Chakumapeto kwa zaka za m’ma 1800, Mulungu anayamba kuthandiza anthu ake kumvetsa ulosi umene Danieli analemba zaka zoposa 2,500 zapitazo. Ulosiwu umati: “M’masiku a mafumu amenewo, Mulungu wakumwamba adzakhazikitsa ufumu umene sudzawonongedwa ku nthawi zonse.” (Dan. 2:44) Kwa zaka zambiri, Ophunzira Baibulo ankanena kuti chaka cha 1914 chidzakhala chapadera. Pa nthawiyo, anthu ambiri ankaganiza kuti zinthu ziyenda bwino moti munthu wina analemba kuti: “Mu 1914, anthu padzikoli ankaona kuti tsogolo lawo linali labwino kwambiri.” Koma ulosi wa m’Baibulo unakwaniritsidwa pamene nkhondo yoyamba ya padziko lonse inayambika chakumapeto kwa chakachi. Kenako padzikoli panayamba kuchitika zivomezi, miliri, njala komanso zinthu zina zimene zinakwaniritsa maulosi ena a m’Baibulo. Zonsezi zinapereka umboni wakuti Yesu Khristu anali atayamba kulamulira kumwamba mu 1914 monga Mfumu ya Ufumu wa Mulungu. * Chifukwa choika Mwana wake kukhala Mfumu, tinganene kuti nayenso Yehova anakhala Mfumu m’njira yatsopano.
4. (a) Kodi Yesu anachita chiyani atangoikidwa kumene kukhala Mfumu? (b) Kodi kenako anayamba kuthandiza ndani?
4 Poyamba, Mfumu yoikidwa ndi Mulunguyo inayenera kumenya nkhondo ndi Satana, yemwe ndi Mdani wamkulu wa Atate wake. Yesu limodzi ndi angelo ake anachotsa Mdyerekezi ndi ziwanda zake kumwamba. Onse akumwamba anayamba kusangalala kwambiri koma padziko lapansi panayamba mavuto aakulu. (Werengani Chivumbulutso 12:7-9, 12.) Kenako Mfumuyi inayamba kuthandiza anthu ake padzikoli powayeretsa, kuwaphunzitsa ndiponso kusintha zinthu m’gulu lawo kuti azigwira bwino ntchito ya Mulungu. Tiyeni tikambirane zimene anthuwo anachita Yesu atawathandiza m’njira zitatu zimenezi. Tionanso zimene tingachite potsatira chitsanzo chawo chabwino.
MFUMU INAYERETSA ANTHU AKE OKHULUPIRIKA
5. Kodi n’chiyani chinachitika kuyambira m’chaka cha 1914 mpaka kumayambiriro kwa chaka cha 1919?
5 Yesu atachotsa Satana ndi ziwanda zake kumwamba, Yehova anamuuza kuti ayendere otsatira ake padziko lapansi ndi kuwayenga. Mneneri Malaki anafotokoza kuti zimenezi zikutanthauza kuwayeretsa mwauzimu. (Mal. 3:1-3) Pali umboni wosonyeza kuti zimenezi zinachitika m’chaka cha 1914 mpaka kumayambiriro kwa chaka cha 1919. * Choncho kuti tikhale m’banja la Yehova, tiyenera kukhala oyera. (1 Pet. 1:15, 16) Tiyenera kupewa kudetsedwa ndi ziphunzitso za zipembedzo zonyenga kapena ndale za m’dzikoli.
6. Kodi ndi ndani amene akutipatsa chakudya chauzimu, ndipo n’chifukwa chiyani chakudyachi n’chofunika kwambiri?
6 Kenako Yesu, monga Mfumu, anasankha “kapolo wokhulupirika ndi wanzeru.” Kapolo ameneyu ali ndi udindo wopereka chakudya chauzimu kwa onse amene ali ‘m’gulu limodzi’ la nkhosa za Yesu. (Mat. 24:45-47; Yoh. 10:16) Kuyambira mu 1919, gulu laling’ono la abale odzozedwa lakhala likugwira mokhulupirika ntchito yaikuluyi yopereka chakudya kwa ‘antchito apakhomo.’ Chakudya chauzimu chimenechi chimatithandiza kuti tikhale ndi chikhulupiriro cholimba. Chimatithandizanso kukhala aukhondo komanso oyera pa nkhani ya kulambira kwathu, makhalidwe athu ndiponso zimene timaganiza. Chakudya chauzimuchi chimatiphunzitsa ndi kutithandiza kuti tizigwira kwambiri ntchito yofunika padziko lonse lapansi m’nthawi yathu ino. Kodi inuyo mukudya mokwanira chakudya chimenechi?
MFUMU IKUPHUNZITSA ANTHU AKE KUTI AZILALIKIRA PADZIKO LONSE
7. Kodi Yesu anayambitsa ntchito yofunika iti ali padzikoli, ndipo inayenera kuchitika mpaka liti?
7 Yesu atayamba utumiki wake padziko lapansi, anati: “Ndiyenera kukalengeza uthenga wabwino wa ufumu wa Mulungu kumizinda inanso, chifukwa ndi zimene anandituma kudzachita.” (Luka 4:43) Kwa zaka zitatu ndi hafu, ntchitoyi inali yofunika kwambiri pa moyo wa Yesu. Iye analangiza ophunzira ake kuti: “Pitani ndi kulalikira kuti, ‘Ufumu wakumwamba wayandikira.’” (Mat. 10:7) Yesu ataukitsidwa analosera kuti ophunzira ake adzalalikira uthengawu “mpaka kumalek ezero a dziko lapansi.” (Mac. 1:8) Iye anawalonjeza kuti adzawathandiza pa ntchitoyi mpaka m’masiku athu ano.—Mat. 28:19, 20.
8. Kodi Mfumu inalimbikitsa bwanji anthu ake kuti ayambe kugwira ntchito yolalikira?
8 Pofika m’chaka cha 1919, zinthu zinanso zokhudza ‘uthenga wabwino wa ufumu’ zinali zitayamba kukwaniritsidwa. (Mat. 24:14) Mfumu ya Ufumuwu inali itayamba kulamulira kumwamba ndiponso inali itasonkhanitsa ndi kuyeretsa gulu laling’ono la anthu ake padzikoli. Anthuwo anatsatira ndi mtima wonse malangizo a Yesu akuti: Lalikirani padziko lonse uthenga wabwino wa Ufumu wa Mulungu umene wakhazikitsidwa. (Mac. 10:42) Mwachitsanzo, m’mwezi wa September mu 1922 anthu pafupifupi 20,000 amene anali ku mbali ya Ufumuwo anapezeka pa msonkhano wa mayiko mumzinda wa Cedar Point ku Ohio, m’dziko la United States. Tangoganizirani mmene iwo anasangalalira pamene M’bale Rutherford anakamba nkhani yakuti “Ufumu,” kenako n’kunena kuti: “Onani, Mfumu yayamba kale kulamulira ndipo inu ndinu atumiki ake olengeza za ufumuwo. Choncho lengezani, lengezani, lengezani za Mfumu ndi ufumu wake.” Pa anthu amene anafika pa msonkhanowu, anthu 2,000 anamvera pempho limeneli poyenda mtunda wa makilomita 72 kuchokera pamalo a msonkhanowo kupita kukalalikira kunyumba ndi nyumba. Anachita zimenezi pa tsiku lapadera limene ankalitcha kuti “Tsiku la Utumiki.” M’bale wina amene analimbikitsidwa kwambiri pa msonkhanowu anati: “Sindidzaiwala pamene tinapemphedwa kulengeza Ufumu ndiponso mmene anthu onse anasonyezera kuti akufunadi kugwira ntchitoyi.” Anthu ena ambiri analimbikitsidwanso.
9, 10. (a) Kodi ndi sukulu ziti zimene zakhazikitsidwa kuti zizithandiza anthu olalikira Ufumu? (b) Kodi inuyo mwathandizidwa bwanji ndi maphunzirowa?
9 Pofika m’chaka cha 1922, panali anthu olengeza Ufumu oposa 17,000 m’mayiko 58. Koma iwo anafunika kuphunzitsidwa mmene angagwirire ntchitoyi. Pamene anali padziko lapansi, Yesu anapatsa ophunzira ake malangizo omveka bwino ofotokoza zimene ayenera kunena, kumene ayenera kukalalikira komanso mmene angachitire zimenezi. (Mat. 10:5-7; Luka 9:1-6; 10:1-11) Masiku anonso Yesu akuonetsetsa kuti anthu onse amene akugwira nawo ntchito yolalikirayi alandire malangizo ndiponso zonse zofunika kuti agwire bwino ntchitoyi. (2 Tim. 3:17) Yesu akuphunzitsa anthu ake utumiki umenewu kudzera mumpingo wake. Mwachitsanzo, akuwaphunzitsa pogwiritsa ntchito Sukulu ya Utumiki wa Mulungu imene imachitika m’mipingo 111,000 padziko lapansi. Chifukwa cha sukulu imeneyi, anthu oposa 7 miliyoni athandizidwa kuti azilalikira ndiponso kuphunzitsa “anthu osiyanasiyana” mowafika pamtima.—Werengani 1 Akorinto 9:20-23.
10 Palinso sukulu zina zophunzitsa Baibulo zimene zakhazikitsidwa n’cholinga choti zizithandiza akulu m’mipingo, apainiya, abale osakwatira, Akhristu apabanja, abale a m’Komiti ya Nthambi ndi akazi awo, oyang’anira oyendayenda ndi akazi awo komanso amishonale. * Anthu ena amene anamaliza maphunziro m’Sukulu Yophunzitsa Baibulo ya Akhristu Apabanja anayamikira kwambiri sukuluyi ponena kuti: “Maphunziro apadera amene talandira atithandiza kukonda kwambiri Yehova ndiponso kuti tizitha kuthandiza bwino anthu ena.”
11. N’chiyani chathandiza anthu a Mulungu kuti apitirize kulalikira za Ufumu ngakhale kuti amatsutsidwa?
11 Satana, yemwe ndi mdani wathu, akuona kuti tikugwira mwakhama ntchito yolalikira ndiponso yophunzitsa anthu. Choncho akuyesetsa kuletsa ntchito imeneyi kapena kuisokoneza m’njira zina. Koma zimene akuchitazi sizikuphula kanthu. Yehova waika Mwana wake “pamwambamwamba kuposa boma lililonse, ulamuliro uliwonse, amphamvu onse [ndiponso] ambuye onse.” (Aef. 1:20-22) Yesu amagwiritsa ntchito ulamuliro wake poteteza ndi kutsogolera ophunzira ake komanso poonetsetsa kuti cholinga cha Atate wake chikuchitika. * Uthenga wabwino ukulalikidwa komanso anthu mamiliyoni ambiri omwe akufuna kudziwa Yehova akuphunzitsidwa Mawu ake. Ndi mwayi waukulu kwambiri kugwira nawo ntchito yofunikayi.
MFUMU YASINTHA ZINTHU M’GULU LA ANTHU AKE KUTI AZICHITA ZAMBIRI
12. Fotokozani zinthu zina zimene zasintha m’gulu la Mulungu kuchokera pamene Ufumu unakhazikitsidwa.
12 Kuchokera pamene Ufumu unakhazikitsidwa mu 1914, Mfumu ya Ufumuwu yasintha zinthu zina m’gulu la atumiki ake kuti azikwaniritsa bwino cholinga cha Atate wake. (Werengani Yesaya 60:17.) Mu 1919, mumpingo uliwonse munaikidwa wotsogolera utumiki kuti azitsogolera pa ntchito yolalikira. Mu 1927, anakonza zoti mipingo izilalikira kunyumba ndi nyumba pa tsiku Lamlungu. Mu 1931, anthu amene anali kumbali ya Ufumu analimbikitsidwa kugwira ntchito mwakhama atalandira dzina la m’Malemba lakuti Mboni za Yehova. (Yes. 43:10-12) Mu 1938, anasiya kusankha oyang’anira mumpingo pochita voti ndipo anayamba kuikidwa poona ziyeneretso za m’Malemba. Mu 1972, anakhazikitsa mabungwe a akulu kuti aziyang’anira mipingo m’malo mwa woyang’anira mpingo mmodzi basi. Ndiyeno abale onse analimbikitsidwa kuti ayesetse kukhala oyenerera kuikidwa pa udindo kuti azithandiza ‘kuweta gulu la nkhosa za Mulungu.’ (1 Pet. 5:2) Mu 1976, anakhazikitsa makomiti 6 a Bungwe Lolamulira kuti aziyang’anira ntchito ya Ufumu padziko lonse. Zonsezi zikusonyeza kuti Mfumu yoikidwa ndi Yehova yakhala ikukonza zinthu m’gulu la anthu ake kuti azichita zinthu motsogoleredwa ndi Mulungu.
13. Kodi zimene Ufumu wa Mulungu wachita m’zaka 100 zapitazi zakhudza bwanji moyo wanu?
13 Taganizirani zimene Mfumu ya Ufumu wa Mulungu yachita m’zaka 100 zoyambirira za ulamuliro wake. Iye wayeretsa anthu odziwika ndi dzina la Yehova. Watsogolera pa ntchito yolalikira uthenga wabwino wa Ufumu m’mayiko 239 ndipo waphunzitsa anthu mamiliyoni ambiri kuti azichita zofuna za Yehova. Iye wathandizanso anthu amene ali kumbali ya Ufumu wake kuti akhale ogwirizana ndipo aliyense ndi wodzipereka ndi mtima wonse kuchita zimene Atate wake akufuna. (Sal. 110:3) Ndithudi, Yehova wachita zinthu zazikulu komanso zodabwitsa kwambiri pogwiritsa ntchito Ufumu wa Mesiya. Ndipo m’tsogolomu tikuyembekezera zinanso zodabwitsa kwambiri kuposa pamenepa.
MADALITSO AMENE UFUMU WA MESIYA UDZABWERETSE
14. (a) Kodi tikamapemphera kuti “Ufumu wanu ubwere,” timakhala tikupempha chiyani kwenikweni? (b) Kodi lemba lathu la chaka cha 2014 ndi liti, ndipo n’chifukwa chiyani ndi loyenerera?
14 N’zoona kuti Yehova anaika Mwana wake, Yesu Khristu, kukhala Mfumu ya Ufumu wake mu 1914. Koma zimenezi sizinakwaniritse mbali zonse za pemphero lathu lakuti “ufumu wanu ubwere.” (Mat. 6:10) Baibulo linaneneratu kuti Yesu ‘adzapita kukagonjetsa anthu pakati pa adani ake.’ (Sal. 110:2) Koma maboma a anthu, omwe akutsogoleredwa ndi Satana, amatsutsanabe ndi Ufumu wa Mulungu. Tikamapemphera kuti Ufumu wa Mulungu ubwere, tikupempha kuti Mulungu agwiritse ntchito Ufumu wake pochotsa ulamuliro wa anthu ndiponso onse otsutsa Ufumuwo. Mulungu adzachita zimenezi pogwiritsa ntchito Mfumu imene iye wasankha ndiponso olamulira anzake. Zimenezi zidzakwaniritsa mawu a pa Danieli 2:44 akuti Ufumu wa Mulungu “udzaphwanya ndi kuthetsa maufumu ena onsewo.” Ufumu wa Mulungu udzawononga anthu onse andale amene amadana ndi Ufumuwu. (Chiv. 6:1, 2; 13:1-18; 19:11-21) Zimenezi zichitika posachedwapa. M’pake kuti lemba lathu la chaka cha 2014 ndi Mateyu 6:10 lomwe limati: “Ufumu wanu ubwere.” Lembali ndi loyenereranso chifukwa chakuti tsopano padutsa zaka 100 kuchokera pamene Ufumuwu unakhazikitsidwa kumwamba.
Lemba lathu la chaka cha 2014 ndi lakuti: “Ufumu wanu ubwere.”—Mateyu 6:10
15, 16. (a) Kodi ndi zinthu zosangalatsa ziti zimene zidzachitike mu Ulamuliro wa Zaka 1,000? (b) Kodi ndi chinthu chomaliza chiti chimene Yesu adzachite monga Mfumu? (c) Kodi zimenezi zidzakwaniritsa bwanji cholinga cha Mulungu chokhudza ana ake onse?
15 Mfumuyo ikadzawononga adani a Mulungu, idzaponya Satana ndi ziwanda zake m’phompho kwa zaka 1,000. (Chiv. 20:1-3) Adani amenewa atachotsedwa, Ufumuwu udzathandiza anthu kupindula ndi dipo la Yesu komanso udzathetseratu mavuto obwera chifukwa cha uchimo wa Adamu. Mfumuyo idzaukitsa anthu mamiliyoni ambiri amene ali m’manda ndipo idzakhazikitsa ntchito yaikulu yophunzitsa anthuwo za Yehova. (Chiv. 20:12, 13) Dziko lonse lidzakhala Paradaiso ngati mmene unalili munda wa Edeni. Ndipo anthu onse okhulupirika adzakhala angwiro.
16 Pofika kumapeto kwa Ulamuliro wa Zaka 1,000 wa Khristu, Ufumu wa Mesiya udzakhala utakwaniritsa cholinga chake. Kenako Yesu adzabweza Ufumuwu kwa Atate wake. (Werengani 1 Akorinto 15:24-28.) Sipadzafunikanso mkhalapakati pakati pa Yehova ndi ana ake padziko lapansi. Ana a Mulungu onse kumwamba ndiponso padziko lapansi adzakhala ogwirizana ndi Atate wawo monga banja limodzi.
17. Kodi mukufunitsitsa kuchita chiyani pa nkhani ya Ufumu?
17 Zinthu zosangalatsa zimene Ufumu wa Mulungu wachita pa zaka 100 zapitazi, zimatitsimikizira kuti Yehova akulamulira. Zimatitsimikiziranso kuti cholinga chake chokhudza dziko lapansi chidzakwaniritsidwa. Tiyeni tipitirize kukhala okhulupirika kwa Mulungu ndiponso kulengeza za Mfumu ndi Ufumu wake. Tizichita zimenezi ndi chikhulupiriro chonse kuti posachedwapa Yehova ayankha pemphero lathu lochokera pansi pa mtima lakuti: “Ufumu wanu ubwere.”
^ ndime 3 Onani buku lakuti Kodi Baibulo Limaphunzitsa Chiyani Kwenikweni? tsamba 88 mpaka 92.
^ ndime 10 Onani nkhani yakuti “Sukulu Zophunzitsa Atumiki a Mulungu Zimasonyeza Kuti Yehova Amatikonda” mu Nsanja ya Olonda ya September 15, 2012, tsamba 13 mpaka 17.
^ ndime 11 Mutha kuwerenga za milandu imene a Mboni awina m’mayiko osiyanasiyana mu Nsanja ya Olonda ya December 1, 1998, tsamba 19 mpaka 22.


text:
Chakufwa Chihana
Chakufwa Chihana (23 April 1939 - 12 June 2006) anali wotakataka pa nkhani za ufulu wa anthu wongwira ntchito komanso wa ndale ku Malawi. Chihana anabadwira ku Kawiluwilu kumpoto kwa dzikoli pa ndipo anamwalira ku Johannesburg, South Africa.
Chihana anali wotsutsa boma pa nthawi ya ulamuliro wa President Hastings Kamuzu Banda ndipo anakhala kunja kwa dzikoli mokakamizidwa mu zaka za mma 1970 ndi mma 1980. Pa nthawiyi, Chihana anamangidwapo. CHihana analandira mphoto ya Robert F Kennedy ya anthu oteteza ufulu wa chibadidwe mu 1992.
Chihana anathandiza kuti boma la a Banda livomere kupanga chisankho cha referendum, chokuti dzikoli likhale la zipani zambiri. Anthu a dzikoli anabvomera kuti boma likhale la zipani zambiri. Pa chisankho chotsatira chosankha President wa dzikoli, chipani cha a Banda cha Malawi Congress Party sichinapambane ndipo chipani cha a Bakili Muluzi cha United Democratic Front chinapambana. Chipani cha a Chihana cha Alliance for Democracy chinakhala chachitatu pa chisankhochi.
A Chihana anakhala wachiwiri kwa mtsogoleri mu boma la a Muluzi my 1994-1996 ndi 2003-2004.


text:
ZIMENE ACHINYAMATA AMADZIFUNSA
Kodi Ndafika Poti N’kulowa M’banja?
Musanayankhe funsoli, muyenera kudzidziwa bwino. Mwachitsanzo, taganizirani mfundo zotsatirazi:
Mmene mumachitira zinthu ndi abale anu
Kodi mumachita bwanji zinthu ndi makolo komanso abale anu? Kodi nthawi zambiri mumawapsera mtima, mwina mpaka kufika powalankhula mawu achipongwe? Kodi iwowo anganene chiyani za inuyo pa nkhaniyi? Mmene mumachitira zinthu ndi achibale anu zimasonyeza mmene muzidzachitira zinthu ndi mkazi kapena mwamuna wanu.—Aefeso 4:31.
Mtima umene mumasonyeza
Zinthu zikavuta, kodi mumataya mtima msanga? Kodi ndinu wololera, kapena mumamva zanu zokha? Kodi mumatha kuchita zinthu modekha mukapanikizika? Kodi ndinu woleza mtima? Panopa mukamayesetsa kukhala ndi makhalidwe amene mzimu wa Mulungu umatulutsa, zidzakuthandizani kukhala mwamuna kapena mkazi wabwino m’tsogolo.—Agalatiya 5:22, 23.
Ndalama
Kodi mumatha kugwiritsa ntchito bwino ndalama? Kodi nthawi zambiri mumakhala ndi ngongole? Kodi mungathe kukhalitsa pa ntchito? Ngati simungathe, n’chifukwa chiyani? Kodi n’chifukwa cha ntchitoyo kapena bwana wanu? Kapena n’chifukwa cha khalidwe linalake loipa limene muyenera kusintha? Ngati simutha kugwiritsa ntchito bwino ndalama pamene muli nokha, kodi mungadzakwanitse bwanji kugwiritsa ntchito bwino ndalama m’banja lanu?—1 Timoteyo 5:8.
Ubwenzi wanu ndi Mulungu
Ngati ndinu wa Mboni za Yehova, kodi mukuchita zotani kuti mupitirize kukhala pa ubwenzi wabwino ndi Mulungu? Kodi mumayesetsa panokha kuwerenga Mawu a Mulungu, kupita mu utumiki ndiponso kuyankha kapena kuchita nawo zinthu zina pamisonkhano yachikhristu? M’pofunika kuti mukhale pa ubwenzi wolimba kwambiri ndi Mulungu, chifukwa munthu yemwe mungadzamange naye banja adzafunika munthu woteroyo.—Mlaliki 4:9, 10.
Mukadzidziwa bwino nokha ndiye kuti mudzathanso kupeza munthu woyenerera amene angakuthandizeni osati kukufooketsani. Mudzatha kupeza munthu yemwe angakulimbikitseni kuti mupitirize kukhala ndi makhalidwe abwino komanso kuti ubwenzi wanu ndi Mulungu upitirize kukhala wolimba.


text:
MBIRI YA MOYO WANGA
Madalitso Amene Ndapeza mu Utumiki wa Nthawi Zonse
Ndikaganizira zaka 65 zimene ndachita utumiki wa nthawi zonse, ndikhoza kunena kuti ndapeza madalitso ambiri. Sikuti panalibiretu zokhumudwitsa. (Sal. 34:12; 94:19) Koma ndinganene kuti moyo wanga wakhala wosangalatsa komanso waphindu.
NDINAYAMBA kutumikira ku Beteli ya ku Brooklyn pa September 7, 1950. Pa nthawiyi kunali abale ndi alongo 355 ochokera m’mayiko osiyanasiyana ndipo anali a zaka za pakati pa 19 ndi 80. Ambiri mwa abale ndi alongowa anali odzozedwa.
MMENE NDINAYAMBIRA KUTUMIKIRA YEHOVA
Mayi anga ndi omwe anandithandiza kuti ndiyambe kutumikira “Mulungu wachimwemwe.” (1 Tim. 1:11) Iwo anayamba kutumikira Yehova ineyo ndili wamng’ono. Ndinabatizidwa pa July 1, 1939, ndili ndi zaka 10 pa msonkhano wadera womwe unachitikira mumzinda wa Columbus, ku Nebraska, m’dziko la United States. Tinasonkhana anthu pafupifupi 100 muholo ina yomwe tinapanga lendi kuti timvetsere pa tepi nkhani ya M’bale Joseph Rutherford. (ya mutu wakuti “Fascism or Freedom”) Nkhani ili mkati, tinangoona kuti panja pa holoyo pabwera gulu la anthu. Anthuwo analowa muholomo n’kutibalalitsira kunja kwa tauni. Tinakasonkhana pafamu ya m’bale wina kuti timalize msonkhanowo. Mungathe kuona kuti tsiku la ubatizo wanga linali losaiwalika.
Mayi anga anayesetsa kundiphunzitsa kuti ndizikonda kutumikira Mulungu. Ngakhale kuti bambo anga anali munthu wabwino, analibe chidwi kwenikweni ndi zachipembedzo kapena kundithandiza kuti ndizikonda Mulungu. Mayi anga komanso abale ndi alongo ena mumpingo wa Omaha ndi amene ankandilimbikitsa kwambiri.
KUYAMBA UPAINIYA
Nditatsala pang’ono kumaliza sukulu, ndinayenera kusankha zoti ndidzachite pa moyo wanga. Ine ndi anzanga ena tinkakonda kuchita upainiya wothandiza pa nthawi ya holide.
Anyamata awiri osakwatira amene anamaliza maphunziro awo m’kalasi nambala 7 ya Sukulu ya Giliyadi, anawatumiza m’dera lathu monga oyang’anira oyendayenda. Abalewa anali John Chimiklis ndi Ted Jaracz. Ndinadabwa nditamva kuti anyamatawa anali asanakwanitse zaka 25. Pa nthawiyi n’kuti ine ndili ndi zaka 18 ndipo ndinali nditatsala pang’ono kumaliza sukulu. Ndikukumbukira kuti M’bale Chimiklis anandifunsa zimene ndikufuna kudzachita pa moyo wanga. Nditamuuza zolinga zanga, anandilimbikitsa kuti: “Inde, yamba pompano utumiki wa nthawi zonse. Sungadziwe madalitso amene ungapeze.” Malangizo amenewo komanso chitsanzo cha abalewo zinandilimbikitsa kwambiri. Choncho nditamaliza sukulu ndinayamba upainiya wokhazikika m’chaka cha 1948.
KUTUMIKIRA PA BETELI
Mu July 1950, ine ndi makolo anga tinapita ku msonkhano wa mayiko womwe unachitikira ku Yankee Stadium mumzinda wa New York. Pa msonkhanowu ndinakhala nawo pa msonkhano wa ofuna kukatumikira pa Beteli. Ndinapereka kalata yomwe ndinafotokoza kuti ndikufunitsitsa kukatumikira ku Beteli.
Bambo anga sankadana ndi zoti ndizichita upainiya, koma anandiuza kuti ndizipereka ndalama za chakudya ndi malo ogona. Tsiku lina m’mwezi wa August, ndikupita kukafufuza ntchito, ndinaima kaye pamalo athu olandirira makalata. Ndinapeza kuti munali kalata yanga yochokera ku Brooklyn yosainidwa ndi Nathan H. Knorr. M’kalatamo analemba kuti: “Talandira kalata yanu yofuna utumiki wa pa Beteli. Ndikuganiza kuti mwatsimikiza kuti mudzatumikira pa Beteli kwa moyo wanu wonse. Choncho tikukuitanani kuti mubwere ku 124 Columbia Heights, ku Brooklyn, New York, pa September 7, 1950.”
Bambo anga atabwera kuchokera ku ntchito, ndinawauza kuti ndapeza ntchito. Iwo ananena kuti, “Zakhala bwino, waipeza kuti?” Ndinawauza kuti, “ku Beteli ya ku Brooklyn ndipo ndizilandira madola 10 pa mwezi.” Bambo atamva zimenezi anadabwa kwambiri, koma anandiuza kuti poti ndasankha ndekha, ndiziigwira ndi mtima wonse. Pasanapite nthawi, bambo anabatizidwa pa msonkhano wina womwe unachitikira ku Yankee Stadium mu 1953.
Ndinasangalala nditamva kuti Alfred Nussrallah yemwe ndinkachita naye upainiya, amuitananso ku Beteli moti tinapitira limodzi. Kenako iye anakwatira Joan n’kupita ku Giliyadi ndipo anatumizidwa ku Lebanon kukachita umishonale. Atachoka kumeneko anabwerera ku United States ndipo anali woyang’anira woyendayenda.
NTCHITO ZA PA BETELI
Nditafika ku Beteli ndinkagwira ntchito mu dipatimenti yosindikiza mabuku. Ndinkagwira ntchito yomata mabuku ndipo buku loyamba lomwe ndinamata linali lakuti, What Has Religion Done for Mankind? Patadutsa miyezi pafupifupi 8 ndinasinthidwa n’kupita ku Dipatimenti ya Utumiki ndipo woyang’anira wathu anali M’bale Thomas J. Sullivan. Ndinkasangalala kwambiri kugwira naye ntchito. Anali wanzeru komanso wozindikira makamaka chifukwa chakuti anali atatumikira m’gululi kwa zaka zambiri.
Nditatumikira zaka pafupifupi zitatu mu Dipatimenti ya Utumiki, M’bale Max Larson anandiuza kuti M’bale Knorr akundifuna. Ndinadzifunsa kuti ‘Ndalakwanso chiyani ine abale?’ Mtima wanga unakhala m’malo M’bale Knorr atandiuza kuti amangofuna kudziwa ngati ndili ndi maganizo ofuna kuchoka pa Beteli m’tsogolo. Iye ankafuna m’bale woti azigwira naye ntchito, ndiye ankafuna kudziwa ngati ndingakwanitse. Ndinamuuza kuti ndilibe maganizo ochoka pa Beteli. Kwa zaka 20 zotsatira ndinagwira ntchito limodzi ndi m’baleyu.
Kunena zoona, maphunziro amene ndapeza pogwira ntchito ndi abale osiyanasiyana pa Beteli ndi apamwamba kwambiri. Ndagwira ntchito ndi abale monga Thomas Sullivan, Nathan Knorr, Milton Henschel, Klaus Jensen, Max Larson, Hugo Riemer, ndi Grant Suiter. *
Abale amene ndagwira nawo ntchito anali a dongosolo kwambiri. M’bale Knorr anali wakhama kwabasi ndipo ankafunitsitsa kuti ntchito ya Ufumu ifike patali kwambiri. Anthu amene ankagwira naye ntchito ankamasuka nayenso kwambiri. Tinkafotokoza maganizo athu momasuka ngakhale pamene tikuona kuti akusiyana ndi maganizo ake ndipo iye sankatikayikira.
Tsiku lina M’bale Knorr anandiuza kuti ndizimuthandiza pa tinthu tina ting’onoting’ono. Popereka chitsanzo anandiuza zimene M’bale Rutherford ankachita pa nthawi imene M’bale Knorr anali woyanganira dipatimenti ina. M’bale Rutherford ankaimba foni n’kunena kuti: “M’bale Knorr, mukamabwera kudzadya munditengere malabala. Mudzawasiye padesiki yanga.” Ndiyeno m’bale Knorr ananena kuti zikatero ankapita nthawi yomweyo kukatenga malabalawo n’kusunga m’thumba. Ndiyeno nthawi yokadya ikakwana, iye ankapita kukawasiya mu ofesi ya M’bale Rutherford. Zimenezi zinkaoneka ngati zazing’ono koma zinkathandiza kwambiri M’bale Rutherford. Ndiyeno M’bale Knorr anati: “Ndiye ndimati ndikupemphe kuti uzindisongolera mapensulo anga. Tsiku lililonse m’mawa, uzionetsetsa kuti wasongola n’kusiya padesiki panga.” Ndinakhala ndikuchita zimenezi kwa zaka zambiri.
M’bale Knorr ankakonda kutiuza kuti tizikhala tcheru tikamapatsidwa malangizo ogwirira ntchito iliyonse. Tsiku lina anandipatsa malangizo ochitira zinazake koma sindinamvetsetse. Zimene ndinachita zinali zochititsa manyazi kwambiri. Zinandipweteka kwambiri moti ndinalembera M’bale Knorr kakalata kopepesa komanso kopempha kuti ndisiye kugwira ntchito mu ofesi yake. Tsiku lomwelo, m’baleyu anabwera pamene ndinakhala n’kunena kuti: “Robert, ndawerenga zimene walemba zija. N’zoona kuti unalakwitsa. Paja takambirana kale zimenezi ndipo ndikudziwa kuti sudzalakwitsanso. Tiye tizingogwira ntchito basi.” Ndinasangalala kwambiri kuona kuti anandikomera mtima chonchi.
NDINAGANIZA ZOKWATIRA
Nditatumikira pa Beteli kwa zaka 8, sindinkafuna kusiya. Koma zinthu zinasintha. Msonkhano wa mayiko umene unachitikira ku Yankee Stadium mu 1958 utatsala pang’ono kuchitika, ndinakumana ndi mlongo wina dzina lake Lorraine Brookes. Tinadziwana mu 1955 pa nthawi imene ankachita upainiya ku Montreal m’dziko la Canada. Ndinachita chidwi kwambiri nditaona kuti amakonda utumiki wanthawi zonse ndipo anali wokonzeka kupita kulikonse kumene gulu la Yehova lingamutumize. Iye ankafunitsitsa kupita ku Sukulu ya Giliyadi. Ali ndi zaka 22 anaitanidwa kukalowa nawo kalasi ya nambala 27 m’chaka cha 1956. Atamaliza maphunzirowa anatumizidwa kuti akakhale mmishonale ku Brazil. Ndiyeno mu 1958 tinayambanso kucheza kenako tinagwirizana zoti timange banja. Tinakambirana kuti tidzakwatirane chaka chotsatira ndipo tinkakhulupirira kuti tizidzachita limodzi umishonale.
Nditafotokozera M’bale Knorr zolinga zangazi, anandiuza kuti tidikire kaye zaka zitatu kuti adzatilole kutumikira pa Beteli ku Brooklyn. Pa nthawiyo anthu akakwatirana ankaloledwa kukhala pa Beteli ngati mmodzi watumikira kwa zaka 10 ndipo winayo zaka zosachepera zitatu. Choncho Lorraine anavomera kutumikira pa Beteli ya ku Brazil kwa zaka ziwiri kenako n’kubwera ku Brooklyn kudzatumikiranso chaka chimodzi tisanakwatirane.
Pa zaka ziwiri zoyambazo tinkangolankhulana kudzera m’makalata. Mafoni anali odula kwambiri ndipo kunalibe maimelo. Tinakwatirana pa September 16, 1961 ndipo M’bale Knorr ndi amene anakamba nkhani ya ukwati wathu. Zaka zitatu zimene anatiuza kuti tidikirezo tinkaziona kuti n’zambiri. Koma tikuona kuti tinachita bwino kudikira ndipo panopa takhala m’banja mosangalala kwa zaka zoposa 50.
UTUMIKI WINA UMENE TACHITA
Mu 1964, ndinapatsidwa utumiki woyendera nthambi. Pa nthawiyo, abale sankayenda limodzi ndi akazi awo m’maulendo amenewa. Koma zinthu zinasintha m’chaka cha 1977, ndipo abale anayamba kuyenda ndi akazi awo. M’chaka chimenecho, ine ndi Lorraine tinaperekeza M’bale Grant Suiter ndi mkazi wake Edith pa ulendo woyendera maofesi a nthambi ku Germany, Austria, Greece, Cyprus, Turkey ndi ku Israel. Pa utumiki umenewu, ndayenda m’mayiko okwana 70.
Mu 1980, tili pa ulendo woyendera nthambi ku Brazil, tinakafika mumzinda wa Belém. Lorraine ankatumikira mumzinda umenewu pa nthawi imene ankachita umishonale. Tinaimanso ku Manaus kuti tione abale. Titapita kubwalo lina kukakamba nkhani, tinaona abale ndi alongo ena atakhala kwaokha. Akazi a ku Brazil amakonda kupsompsonana popatsana moni pomwe amuna amagwirana chanza. Koma tinadabwa kuti anthu amenewo sankachita zonsezi.
Abale ndi alongo amenewa anali ndi matenda a khate ndipo ankakhala mkati mwa nkhalango ya Amazon. Iwo anakhala kwaokha poopa kupatsira ena matendawa. Zimenezi zinatikhudza kwambiri ndipo sitimaiwala kuti nkhope zawo zinkaoneka zachisangalalo. Tinaona kukwaniritsidwa kwa mawu a Yesaya akuti: “Atumiki anga adzafuula mokondwa chifukwa chokhala ndi chimwemwe mumtima.”—Yes. 65:14.
KUTUMIKIRA YEHOVA N’KOSANGALATSA
Kawirikawiri ine ndi Lorraine timaganizira zimene tachita m’zaka zoposa 60 zimene tatumikira Yehova modzipereka. Tikusangalala kwambiri ndi madalitso amene tapeza chifukwa cholola kuti Yehova atitsogolere kudzera m’gulu lake. Ngakhale kuti sindikuyendanso m’mayiko ambiri ngati mmene ndinkachitira kale, ndikugwirabe ntchito yanga yatsiku ndi tsiku monga wothandizira Bungwe Lolamulira. Ndikuthandiza m’Komiti ya Ogwirizanitsa komanso m’Komiti ya Utumiki. Ndikuyamikira kwambiri mwayi umene ndili nawo wothandiza nawo abale athu padziko lonse m’njira imeneyi. Timasangalalanso kuona achinyamata ambirimbiri amene adzipereka kuti achite utumiki wa nthawi zonse. Iwo ali ngati Yesaya amene ananena kuti: “Ine ndilipo! Nditumizeni.” (Yes. 6:8) Khamu la anthu odziperekawa likungosonyeza kuti zimene woyang’anira dera uja anandiuza n’zoona. Iye anati: “Yamba pompano utumiki wa nthawi zonse. Sungadziwe madalitso amene ungapeze.”
^ ndime 20 Kuti mumve mbiri ya moyo wa abale enawa onani magazini a Nsanja ya Olonda otsatirawa: Thomas J. Sullivan (August 15, 1965); Klaus Jensen (October 15, 1969); Max Larson (September 1, 1989); Hugo Riemer (September 15, 1964); ndi Grant Suiter (September 1, 1983).


text:
Nkhani 52: Gideoni ndi Amuna Ake 300
KODI mukuona zimene zikuchitika pano? Onsewa ndi amuna ankhondo a Israyeli. Amuna owerama’wo akumwa madzi. Woweruza Gideoni ndiye uyo waima pafupi nawo. Iye akuyang’ana m’mene akumwera madzi.
Yang’anitsitsani kusiyana kwa m’mene akumwera. Ena akuweramira m’madzi mweni-mwenimo. Koma mmodzi akutunga madzi’wo ndi manja, kotero kuti adziona zimene zikuchitika mom’zungulira. Izi n’zofunika, pakuti Yehova anauza Gideoni kusankha amuna okha amene akupenyetsetsa pamene akumwa. Gideoni akunena kuti otsala’wo ayenera kubwezeredwa kunyumba. Tiyeni tione chifukwa chake.
Aisrayeli ali m’bvuto lalikulu kachiwiri’nso. Chifukwa chake n’chakuti sanamvere Yehova. Amidyani akuwaposa mphamvu ndipo akuwapweteka. Chotero Aisrayeli akupfuulira kwa Yehova kaamba ka chithandizo, ndipo Yehova akumva mfuu zao.
Yehova akuuza Gideoni kusonkhanitsa ankhondo, chotero Gideoni akusonkhanitsa amuna ankhondo 32,000. Koma pali gulu lankondo la amuna 135,000 lomenyana ndi Israyeli. Ndipo komabe Yehova akuuza Gideoni kuti: ‘Uli ndi amuna ochulukitsitsa.’ Kodi Yehova ananeneranji zimene’zo?
N’chifukwa chakuti ngati Israyeli atapambana nkhondo’yo, iwo angaganize kuti iwo apambana mwa iwo okha. Iwo angaganize kuti sanafunikire chithandizo cha Yehova kuti apambane. Chotero Yehova akuti kwa Gideoni: ‘Uza amuna onse amantha kubwerera kwao.’ Pamene Gideoni akuchita izi, 22,000 anabwerera kwao. Zimene’zo zikum’siyira amuna ankhondo 10,000 okha okalimbana ndi asilikari ankhondo 135,000 onse’wo.
Koma, imvani! Yehova akuti: ‘Ukali ndi ochulukitsitsabe.’ Chotero akuuza Gideoni kuchititsa amuna’wo kumwa madzi pa mtsinje’wu ndi kubwezera kunyumba anthu onse amene akuika nkhope zao pansi pomwa madzi’wo. ‘Ndidzakupatsa chipambano ndi amuna 300 amene anali openyetsetsa pakumwa,’ akulonjeza motero Yehova.
Nthawi ya nkhondo’yo ikukwana. Gideoni akugawa amuna ake 300 kukhala magulu atatu. Iye akupatsa mwamuna ali yense lipenga, ndi mtsuko wokhala ndi nyali m’kati mwake. Pofika pakati pa usiku, iwo onse akusonkhana mozinga msasa wa adani’wo. Ndiyeno. pa nthawi imodzi-modzi’yo, iwo onse akuomba malipenga ao ndi kuswa mitsuko yao, napfuula kuti: ‘Lupanga la Yehova ndi la Gideoni!’ Pouka ankhondo audani’wo, iwo asokonezeka maganizo ndipo akuopa. Onse akuyamba kuthawa, Aisrayeli napambana nkhondo’yo.
Oweruza chaputala 6 mpaka 8.
Mafunso
- N’chifukwa chiyani Aisrayeli ali m’vuto lalikulu, ndipo ali m’vuto lotani?
- N’chifukwa chiyani Yehova akuuza Gideoni kuti ali ndi amuna ankhondo ochulukitsitsa?
- Kodi ndi amuna angati amene akutsala Gideoni atauza amuna amantha kuti abwerere kwawo?
- Kuchokera pa chithunzichi, fotokozani mmene Yehova akuchepetsera amuna ankhondo a Gideoni kufika pa amuna 300 okha basi.
- Kodi Gideoni akukonzekeretsa bwanji amuna ake 300, ndipo kodi Aisrayeli akupambana bwanji nkhondoyo?
Mafunso ena
- Ŵerengani Oweruza 6:36-40.
Kodi Gideoni anachita chiyani kuti atsimikizire zimene Yehova anali kufuna?
Kodi ifeyo masiku ano timadziŵa bwanji zimene Yehova akufuna? (Miy. 2:3-6; Mat. 7:7-11; 2 Tim. 3:16, 17)
- Ŵerengani Oweruza 7:1-25.
Kodi tingaphunzire phunziro lotani kwa amuna 300 amene anakhala tcheru mosiyana ndi amene anali osasamala? (Ower. 7:3, 6; Aroma 13:11, 12; Aef. 5:15-17)
Mofanana ndi mmene amuna 300 aja anaphunzirira mwa kutsanzira Gideoni, kodi ifeyo timaphunzira bwanji mwa kutsanzira Gideoni Wamkulu, Yesu Kristu? (Ower. 7:17; Mat. 11:29, 30; 28:19, 20; 1 Pet. 2:21)
Kodi lemba la Oweruza 7:21 limatithandiza bwanji kukhala okhutira kutumikira m’njira iliyonse m’gulu la Yehova? (1 Akor. 4:2; 12:14-18; Yak. 4:10)
- Ŵerengani Oweruza 8:1-3.
Tikafuna kuthetsa kusiyana maganizo kumene kwabuka ndi mbale kapena mlongo, kodi tingaphunzire chiyani pa mmene Gideoni anathetsera mkangano umene unabuka ndi Aefraimu? (Miy. 15:1; Mat. 5:23, 24; Luka 9:48)


text:
“Ntchitoyi Ndi Yaikulu”
PA NTHAWI ina Mfumu Davide anaitana akalonga ake, nduna za panyumba ya mfumu komanso amuna amphamvu kumsonkhano wofunika kwambiri ku Yerusalemu. Oitanidwawo anasangalala atamva chilengezo chapadera. Yehova anasankha Solomo, mwana wa Davide, kuti amange nyumba yaikulu yoti anthu azilambiriramo Mulungu woona. Mulungu anauza Davide mapulani onse a nyumbayo ndipo Davideyo anafotokozera Solomo. Davide anati: “Ntchitoyi ndi yaikulu chifukwa chinyumba chachikuluchi, si cha munthu ayi, koma ndi cha Yehova Mulungu.”—1 Mbiri 28:1, 2, 6, 11, 12; 29:1.
Kenako Davide anafunsa kuti: “Ndani lero ali wokonzeka kupereka mphatso kwa Yehova?” (1 Mbiri 29:5) Kodi inuyo mukanakhalapo mukanathandiza pa ntchitoyi? Aisiraeli anayesetsa mmene akanathera kuti athandize pa ntchitoyo. Iwo “anasangalala chifukwa cha nsembe zaufulu zimene anapereka, pakuti anapereka nsembezo kwa Yehova ndi mtima wathunthu.”—1 Mbiri 29:9.
Patapita zaka zambirimbiri, Yehova anakhazikitsa kachisi wamkulu kuposa amene Solomo anamanga. Kachisiyu amatchedwa kachisi wamkulu wauzimu ndipo ndi njira yothandiza anthu kuti azimulambira kudzera mu nsembe ya Yesu. (Aheb. 9:11, 12) Kodi Yehova amathandiza bwanji anthu kuti agwirizanenso naye? Iye amachita zimenezi kudzera mu ntchito yolalikira. (Mat. 28:19, 20) Ntchitoyi ikuthandiza kuti chaka chilichonse anthu mamiliyoni ambiri aziphunzitsidwa Baibulo, anthu masauzande ambiri azibatizidwa komanso mipingo mahandiredi ambiri izikhazikitsidwa.
Zonsezi zikuchititsa kuti mabuku ambiri azisindikizidwa komanso pazimangidwa Nyumba za Ufumu ndiponso Malo a Misonkhano ambiri. Kunena zoona ntchito yolalikira ndi yaikulu ndipo ikuthandiza anthu.—Mat. 24:14.
Chifukwa chokonda Yehova komanso anzawo, anthu a Mulungu masiku ano amayesetsanso kupereka zinthu zawo kuti zikhale “mphatso kwa Yehova.” Iwo amadziwanso kuti ntchito yolalikira ikufunika kugwiridwa mwachangu. Zimasangalatsa kwambiri ‘tikamalemekeza Yehova ndi zinthu zathu zamtengo wapatali’ komanso tikamaona zinthuzo zikugwiritsidwa ntchito bwino kuti zithandize pa ntchito yofunika kwambiriyi.—Miy. 3:9.